הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 120, 2018-01-23 10:00

סתיו שפיר: בוקר טוב, אנחנו נפתח את ישיבת הוועדה שעוסקת היום במשרד התקשורת.

סתיו שפיר: הישיבה הזאת מתקיימת במסגרת סדרת ישיבות שאנחנו עורכים עם מנכ"לי כל משרדי הממשלה שבהם המשרדים מתבקשים לענות לשורה של קריטריונים שאנחנו קוראים להם מדד השקיפות.

סתיו שפיר: הקריטריונים האלה נכתבו ביחד עם היחידה הממשלתית לחופש המידע במשרד המשפטים.

סתיו שפיר: והמטרה שלהם לראות מה משרדי הממשלה עושים בתחום השקיפות, כיצד מנגישים לציבור, כיצד הם עונים על פניות של חופש מידע וכדומה.

סתיו שפיר: הכל שוב לפי קריטריונים ברורים שכל המשרדים צריכים לענות עליהם מתוך התפיסה שוועדת השקיפות אוחזת בה.

סתיו שפיר: יש לנו כמה שאלות לגבי ההתנהלות של המשרד בכלל אבל אנחנו נפתח בהצגה של המנכ"ל בפועל, מימון שמילה, בבקשה, כמה זמן זה כבר בפועל?

<מימון שמילה: אני עכשיו בסיבוב השלישי.

סתיו שפיר: סיבוב שלישי של הבפועל, אוקיי.

<מימון שמילה: כן, כן, מעל חצי שנה ועכשיו אני שלושה חודשים נוספים או עד שפילבר יחזור או עד שימונה קבוע או עד שמישהו יחליט מלמעלה ש- - - בסדר, עומדים בינתיים, אותי זה לא מטריד - - -

סתיו שפיר: ביטחון תעסוקתי.

<מימון שמילה: יש לי ביטחון תעסוקתי דיי טוב.

סתיו שפיר: בסדר גמור.

<מימון שמילה: אנחנו נצמדנו לשקפים ולהנחיות ואני אציג אותם ותוך כדי, כמובן, אם יש שאלות או הבהרות אז אנחנו פה ונשמח לענות.

<מימון שמילה: נציג מה קורה, תעודת הזהות של המשרד, מי שאומר בראש המשרד מחצית שנה, קצת יותר, זה חבר הכנסת איוב קרא, המשרד עבר קצת גלגולים, היה ראש הממשלה ביבי נתניהו שר התקשורת, לאחר מכן צחי הנגבי היה ממלא מקום והיום איוב קרא הוא במשרה מלאה, הוא השר, קצה לקצה באופן מלא.

<מימון שמילה: המנכ"ל של המשרד אנוכי בפועל מאז אירועי הניירות ערך, שלמה פילבר הושעה ואני נכנסתי בנעליו.

<מימון שמילה: התפקיד שלי המוגדר הוא המשנה למנכ"ל ומנהל מנהל ההנדסה במשרד.

<מימון שמילה: מתוקף תפקידי אני גם ממלא מקום המנכ"ל בהעדרו ואני גם סמנכ"ל הפיקוח והאכיפה של המשרד.

<מימון שמילה: אני ממלא מספר תפקידים במשרד, חוסך הרבה מאוד כסף למדינה.

<מימון שמילה: אנחנו ממלאים את השורות האלה באנשים טובים.

<מימון שמילה: מוניר קזמל הוא הממונה על חופש המידע במשרד, גם מונה לפני מספר חודשים.

<מימון שמילה: היה לנו פער של כמעט חצי שנה, היינו משרד ללא ממונה כי מי שהייתה ממונה הייתה בחופשת מחלה תקופה ארוכה והייתה במשרת אמון עובדת של פילבר וכשהוא עזב אז גם היא עזבה.

<מימון שמילה: נדרשנו להוציא מכרז פנימי, עשינו מכרז ומוניר לשמחתי הגיש מועמדות וזכה והוא עושה עבודה מצויינת.

<מימון שמילה: אין לי אלא רק לשבח ולהלל ואני מקווה שזה ימשיך להיות ככה כמו - - -

סתיו שפיר: במשרה מלאה חופש מידע?

<מימון שמילה: לא, זה נוסף לתפקיד.

סתיו שפיר: כלומר באיזה היקף?

<מוניר קזמל: מרכז בכיר על פיקוח - - -

<מימון שמילה: הוא נמצא באגף הפיקוח, באגף שבין האגפים שאני מנהל אותו באופן אישי כרגע, בתחום פיתוח צרכני שמטפל בכל העוולות הצרכניות שעושים לצרכנים במדינת ישראל.

<מימון שמילה: באגף הזה זה אחד התחומים, הכי גדול שיש לי, שלושה אנשים, ולכן הוא כרגע מטפל גם בדבר הזה.

<מימון שמילה: זה כמובן בא על חשבון, במידה מסויימת, המטלות השוטפות של המשרד שהן בתוקף תפקידו אבל אנחנו עושים את זה במינונים נכונים שהעדיפות היא לתת מענה לחופש המידע.

<מימון שמילה: בסך הכל הוא עושה את זה יפה.

<מימון שמילה: דרך אגב, אין היום בשום משרד ממשלתי, גם אני ניסיתי לברר אם יש תקן ייעודי לחופש מידע, אין כזה דבר.

סתיו שפיר: לא בוודאי שיש, חד משמעית יש.

סתיו שפיר: בוודאי שיש, זה אפילו ההמלצה היום - - -

<מימון שמילה: אומרים לו תוריד משהו מהמשרה שלך באופן קבוע ותעשה, לא נותנים - - -

סתיו שפיר: לא, יש משרדים שבהם, אם אני לא טועה משרד הבריאות, מאחר ומקבלים 400-500 פניות חופש מידע בשנה.

<מימון שמילה: זה מתחיל להתריס משרדים, הכמויות, וצריך לחשוב על השיטה ועל העבודה איך מצד אחד אני - - -

סתיו שפיר: השיטה היא להיות שקופים ואז יהיו פחות פניות חופש מידע.

<מימון שמילה: יש איזה בחור, אלעד מן, ביקש פגישה, ישבתי איתו, ביקש את היומן שלי.

<מימון שמילה: אמרתי לו, תשמע, בוא שב בכיסא שלי, תפתח את היומן, תפתח אותו, פשוט תעיין בו אבל אמרתי לו, תראה, יש שם, בתי צריכה לעבור ניתוח וזה רשום לי ביומן כדי שאני אזכור שאני לא אפספס את הניתוח וזה דברים שאני מניח שאתה לא צריך לראות.

<מימון שמילה: כשעובדת שלי מודיעה לי שמחר- - -

סתיו שפיר: אז קודם כל בהצלחה בניתוח, אני מקווה שהוא כבר בהצלחה.

<מימון שמילה: בעזרת השם, שבוע הבא ב-4 בחודש.

סתיו שפיר: ובנוסף, אתה הדברים האישיים שלך אתה יכול להשחיר, אין שום קשר לפרסום.

<מימון שמילה: כן אבל עכשיו לבקש ממני יומן שנה אחורה - - -

סתיו שפיר: כן, מנכ"לים רבים של משרדי הממשלה ושרים עושים את זה בדרך קבע.

<מימון שמילה: עשיתי את זה ולקח לי בערך שש שעות, פספסתי הרבה דפים, איזה שבוע דף, ואני טכנולוג, אני הולך לעשות את זה באקסל אבל זה היה לי קצת קשה.

<מימון שמילה: כשהייתי יושב בדיונים משעממים אז הייתי עובר דף דף ומשחיר.

<מימון שמילה: כל השחרה גם צריכה להיות מוצדקת.

<מימון שמילה: אם דיברתי עם מישהו משירות ביטחון כללי אז אני הייתי צריך להסתיר גם את ה- - - אני אומר, יש כללים מה אפשר להסתיר.

<מימון שמילה: ואני בכלל אמרתי לאברהם בלשכה, תעשו יומן של הלשכה, שימו שם את הכל ומצדי בסוף שנה שיהיה גם קל.

<מימון שמילה: אני - - - בכלל אומר ומחייב שהיומנים של כולם יהיו בכלל באתר האינטרנט שכולם יוכלו לראות אותם, מתי אני נפגש עם שרון פליישר ומתי אני נפגש עם איציק בן גדיש מפרטנר.

<מימון שמילה: חשוף לעיני הכל, שים זכוכית סביבנו זה הכי טוב אני חושב.

<מימון שמילה: אבל זה צריך לעבור פה איזשהו - - -

סתיו שפיר: קודם כל זה דבר שאתה יכול לקחת על עצמך לקדם.

<מימון שמילה: לעצמי אני הולך לעשות את זה.

סתיו שפיר: לא, כולל הזכוכית.

<מימון שמילה: במשרד אצלי - - - דרך אגב, זכוכית זה היום טוב גם לבנייה, זה בנייה ירוקה ומשרד התקשורת הולך לעבור לירושלים למבנה שכולו זכוכית כדי שהעובדים יראו גם נוף, הולכים לבנות בניין חדש - - -

סתיו שפיר: ברצינות?

<מימון שמילה: כן, מעבר של חצי מהמשרד שלנו נמצא בירושלים, לא רחוק מירושלים, אנחנו נעביר גם את החלק האחר שנמצא בתל אביב, כמעט את כולו, למעט יחידות שאין לנו ברירה, הם חייבים להיות בתל אביב ואנחנו הולכים לבנות מבנה שקירותיו זכוכית.

<מימון שמילה: לא חשבו על זה, זה בגלל סביבה ירוקה - - -

סתיו שפיר: לגבי הלו"ז, הלו"ז היום מתפרסם?

<מימון שמילה: הלו"ז שלי היום הוא מתפרסם, העברתי את כל התשעה חודשים ועכשיו ביקשו את השלושה חודשים האחרונים - - -

סתיו שפיר: איפה מתפרסם?

<מימון שמילה: אלעד מן נתן את זה ואנחנו צריכים למצוא דרך איך להפיץ את זה גם באתר המשרד - - -

סתיו שפיר: להעלות לאתר האינטרנט.

<מימון שמילה: יכול להיות שזה יהיה שם.

<מימון שמילה: לפחות הלו"ז שלו מעודכן.

סתיו שפיר: ממונה חופש המידע - אתה מקבל פניות חופש מידע, כל פנייה שאתה מקבל ושהעמדת את המידע לרשות הפונה פשוט תעלה לאתר האינטרנט.

סתיו שפיר: מי אם לא למשרד התקשורת שיידע איך להעלות לאתר האינטרנט נתונים - - -

<מימון שמילה: הסקר מדבר על אתר האינטרנט בשקפים הבאים אז - - -

סתיו שפיר: וגם תעבירו את זה אלינו בבקשה.

<מימון שמילה: בסדר גמור.

סתיו שפיר: השר גם מפרסם את הלו"ז שלו?

<מימון שמילה: השר לא כי השר מכניס הרבה מאוד דברים אישיים אישיים והוא עכשיו צריך לעשות פעולות איך לעשות את ההפרדות האלה.

סתיו שפיר: למחוק פשוט, מה זאת אומרת?

סתיו שפיר: יכול לשבת הממונה - - -

<מימון שמילה: מישהו צריך לעבור ולמחוק.

סתיו שפיר: אבל זה חלק מתפקיד הממונה שיכול להוריד את הדברים האישיים.

<מימון שמילה: כן, יש כרגע פעילות מול לשכת השר והשר עצמו איך לנקות את היומן.

<מימון שמילה: מה שאני עשיתי סגרתי לשמונה שעות, הוא צריך לעשות אותו דבר.

סתיו שפיר: טוב, לוקח כמה שעות פעם בשנה.

<מוניר קזמל: ברגע שנקבל את הלו"ז של השר - - -

סתיו שפיר: מתי זה אמור לקרות?

<מוניר קזמל: ביקשנו.

סתיו שפיר: דדליין?

<מימון שמילה: 21 יום יש לחופש מידע לתת את המענה?

<מוניר קזמל: 30.

<מימון שמילה: 30 יום.

סתיו שפיר: אוקיי.

<מימון שמילה: אני יכול להגיד שהלו"ז שלי, יש הרי אפשרות לתת הרשאות בלו"ז אז כל העובדים שהם בכפיפות ישירה אליי, היום לצערי חצי מהמשרד בכפיפות ישירה אליי, לא כמנכ"ל כי אני עושה עוד כמה תפקידים במקביל אז כולם רואים את הלו"ז שלי.

<מימון שמילה: כי לי זה נוח, עכשיו הם רואים שאני בישיבה בוועדת השקיפות בכנסת, מישהו חשוב לו להגיע כי הוא רואה והוא אומר, אני רוצה להגיע לדיון הזה שבוע הבא, אפשר?

<מימון שמילה: או שיש אצלך דיון בנושא הפרדה מבנית בבזק ואיך - - - אני ראש אגף רישוי אז אני רוצה שתצטרף, זה תורם לי לעבודה, זה עוזר לי ואני חושב שככה צריך לעבוד.

<מימון שמילה: נהיה מובילים לדוגמה.

סתיו שפיר: שמחה לשמוע.

<מימון שמילה: המיקום הארגוני של הממונה, הזכרתי איזה אגף של הפיקוח ואכיפה, מנהל הפיקוח והאכיפה זה השם שלו החדש, סך הכל עובדים במשרד כ-160 עובדים.

סתיו שפיר: שכמה אתה מתוכם?

<מימון שמילה: אני - - - חבר'ה זה לא מצחיק.

<מימון שמילה: לפני שבועיים היינו במשרדי האוצר, כולם באו לבקש כסף ל-2019, חוק ההסדרים ואז אמרו לי תשמע, זו פריצה, מסגרת ותראה את השכר של המשרד מתוך 40 מיליון ₪ שזה השכר של המשרד מימשתם רק 30 בשנת 2017.

<מימון שמילה: אמרתי, זה הגיוני, אמרו לי איך הגיוני?

<מימון שמילה: אמרתי להם, תראו כמה משרות בכירות לא אוישו ב-2017 ורק אני לבד 2.5 מיליון ₪ על מגוון תפקידים שעשיתי ב-2017.

<מימון שמילה: חיסכון משמעותי למדינה.

<מימון שמילה: לא קיבלתי ארבע או חמש משכורות, קיבלתי משכורת אחת, הגבוהה מביניהם - - - שכר מנכ"ל - - -

סתיו שפיר: איזה משרות לא מאויישות?

<מימון שמילה: היום סמנכ"ל פיקוח ואכיפה לא מאוייש, מנכ"ל לא מאוייש, אני ממלא מקום, ראש אגף תכנון ומדיניות לא מאוייש, סמנכ"ל כלכלה אוייש לפני חודשיים, סמנכ"ל משאבי אנוש אוייש לפני חודשיים, יועצת משפטית יצאה לשנה חופשת לידה וחזרה - - -

סתיו שפיר: למה לוקח כל כך הרבה זמן לאייש משרות כל כך משמעותיות?

<מימון שמילה: אני אגיד לך שביומיים האחרונים הייתי במרכזי הערכה של סמנכ"ל פיקוח ואכיפה.

<מימון שמילה: יושבים - - - ופסיכולוגים וישבו ששה מועמדים ומנתחים אותם, זה היה ביום ראשון, ביום שני הגעתי לעוד ששה ויש איזה 36 ומשהו מועמדים שצריך להעביר את כולם ככה את המבחנים הללו ואחרי זה לסנן אותם ולראיין אותם, לוקח זמן.

סתיו שפיר: כמה זמן?

סתיו שפיר: תמיד, כל משרה לוקח זמן, צריך לעשות ראיונות.

<מימון שמילה: המשרד עבר משבר לא פשוט לפני חצי שנה אז התהליכים קצת נתקעו.

סתיו שפיר: כמה זמן המשרות האלה לא מאויישות?

<מימון שמילה: סמנכ"ל פיקוח ואכיפה אני עברתי להיות משנה למנכ"ל בראשון בינואר 2017 ובעצם פיניתי - - -

סתיו שפיר: שנה.

<מימון שמילה: שנה זה לא - - - הוא היה יותר משנה.

סתיו שפיר: גם אם יש, אפשר לקרוא לזה משבר, אפשר לקרוא לזה פשוט התנהלות מאוד מאוד בעייתית אבל גם אם יש דבר כזה זה לא הצדקה לא לאייש משרות משמעותיות בתוך המשרד.

<מימון שמילה: סמנכ"ל כלכלה עזב וכשהוא עזב היה צריך להוציא הגדרת תפקיד מחודשת, היו ויכוחים מה זה הגדרת תפקיד, הנציבות חשבה ככה, המשרד חשב אחרת - - -

סתיו שפיר: בסדר, שנה.

סתיו שפיר: אחר כך מאשימים את המגזר הציבורי בחוסר תפקוד בגלל דברים מהסוג הזה.

סתיו שפיר: הרבה מאוד אנשים טובים היו רוצים לעבוד במגזר הציבורי אבל נורא קשה להכנס ומסתבר שיש תפקידים פתוחים אבל הם - - -

<מימון שמילה: אני לא סגפן ולא מזוכיסט שאני נהנה לעבוד כל יום עד שתיים-שלוש בבוקר ולקום בחמש, זה השעות שאני עובד - - - אני מעדיף שאני אהיה רק מנכ"ל ויהיה גם משנה למנכ"ל ויהיה את זה והכל זה סדר תפקידים, זה מאוד קשה אבל אנחנו עובדים על זה בצורה הכי מואצת.

<מימון שמילה: ולצערי, דרך אגב, הנציבות עשו מהפכה ושינוי וגיוס הרבה יותר לאט, זה לא מעודד אבל קיצרו תהליכים - - -

סתיו שפיר: מהפכה חלקית.

<מימון שמילה: לא, לא, זה הרבה יותר מהר מבעבר.

<איתי עצמון: מכוון שיש תקופה ארוכה שהיא בין השמשות לגבי תפקידים מרכזיים במשרד האם אתם מפרסמים באתר מבנה ארגוני או את כל רשימת בעלי התפקידים שממלאים כרגע בפועל את התפקיד?

<מימון שמילה: יש באתר מבנה ארגוני מעודכן שפורסם לפני חודש, מתי שהעלנו את האתר, העלנו רק לא מזמן - - -

<איתי עצמון: כולל בעלי התפקידים המכהנים?

<איתי עצמון: כולל אלה שממלאי מקום?

<שושי בן אהרון: שמות לא, רק התפקידים.

<מימון שמילה: לא, אבל יש שם של כל אחד - - -

<איתי עצמון: יש תפקידים מרכזיים שראוי שהציבור, גם בדרך כלל מציבור הגורמים המפוקחים שלכם - - -

<שושי בן אהרון: יש באתר את המנה הארגוני כמו שהוא בלי שמות אבל כן יש אפשרות ליצור קשר עם כל אחד מבעלי התפקידים במקום אחר.

<איתי עצמון: למה לא לציין מי ממלא את התפקידים האלה, בכל זאת - - -

<שושי בן אהרון: זה מצויין לא במבנה.

סתיו שפיר: איפה זה מצויין?

<שושי בן אהרון: יש - - - האתר- - -

<מימון שמילה: אם יש לכם גישה לאינטרנט פה אז אפשר לראות כי אנחנו משרד התקשורת, תיכף אני - - - גישה לאינטרנט- - -

סתיו שפיר: מה?

<מימון שמילה: אין לי גישה לאינטרנט מהלפטופ המשרדי כרגע.

<מימון שמילה: בוא נראה ונציג, אחרי זה תרשמו שאלות בסדר?

<מימון שמילה: יעדי המשרד, יעד 61 - היעדים שהגדרנו ב-2016 ו-17' ואני נכנס גם ל-2018-2017 כי הייתה שנה של שנתיים.

<מימון שמילה: אחת המשימות המרכזיות של ביול עבודת המשרד והנגשתו הכנסנו נושא של הקמת אינטרנט משרדי חדש, הנגשת המידע לציבור עד דצמבר 2017 וזה יעד שעמדנו בו.

<מימון שמילה: תיכף שושי אם תרצה תרחיב.

<מימון שמילה: היה לנו אתר, לא נעים לומר, לא במיטבו, והיום אנחנו במקום אחר לגמרי, אנחנו סוף סוף בסביבת gov כמו כולם, כמו כל המשרדים האחרים.

<מימון שמילה: אנחנו עדיין, למרות שאנחנו משרד טכנולוגי ורוצים להיות משרד טכנולוגי מוביל אבל אנחנו נהיה שם בעזרת השם עוד השנה אפילו.

<מימון שמילה: שושי שומעת את זה ממני לא אחת בדיוני תקציב שמבחינתי המחשוב הוא השורה הראשונה בנושאים שהמשרד יטפל בהם, כמובן אחרי אנשים וכוח אדם.

<איתי עצמון: איזה מידע חדש עדכנתם?

<מימון שמילה: תיכף אני אדבר על זה.

<שרון פליישר בן-יהודה: הערה קטנה, לא כזאת קריטית, אבל כשלוחצים בגוגל משרד התקשורת זה מוביל לאתר הישן שלכם.

<שושי בן אהרון: כי הוא עדיין באוויר כי לא - - -

<מימון שמילה: רצינו להוריד אותו.

<שושי בן אהרון: כן אנחנו מורידים אותו ממש בקרוב.

<שושי בן אהרון: יש לנו שני אתרים, גם הישן עדיין באוויר כי חלק - - -

<מימון שמילה: יש שם עוד מידע שעוד לא העברנו ואנחנו לא רוצים לפספס אותו, גם צריך להנגיש לבעלי מוגבלויות, יש כל מיני חוקים איזה צריך לשים ואיך מעלים.

<מימון שמילה: בקשות חופש מידע - אנחנו מציגים פה תמונה תלת שנתית - - -

סתיו שפיר: כן, אני רואה שיש פה רק 10%.

<מימון שמילה: תיכף אני אפרט גם בשקף הבא למה רק 10%.

<מימון שמילה: חלק מהמידע נמסר במלואו, חלק נמסר באופן חלקי, חלק נדחה- - -

סתיו שפיר: מעט מאוד מהמידע נמסר במלואו.

<מימון שמילה: כן, תיכף בשקף הבא אני אסביר גם למה, יש סיבות גם למה.

<מימון שמילה: יש פה גם את שרון מבזק מהיחידה מהמפוקחים שלנו שלא מעט פעמים דורשים מה בזק מסרה לכם.

<מימון שמילה: אז מה לעשות, זה סודים מסחריים של חברות, אי אפשר למסור לכל מי שמבקש.

<מימון שמילה: תיכף נציג מה הסיבות שאנחנו לא מוסרים.

<מימון שמילה: אז זו התמונה, זה סך הכל - - -

סתיו שפיר: 66 מבקשות חופש המידע היו על בזק?

<מימון שמילה: לא, נתתי דוגמה על איזה מידעים אנחנו לא מעבירים ודוחים או שנותנים באופן חלקי.

<מימון שמילה: מתחילים התחלה של השחרה של המידע, מעבירים לבזק לגורם צד שלישי להליך ואז בזק צריכה לבוא ולהגיד את זה ואת זה אנחנו רוצים למחוק - - -

סתיו שפיר: לא, אני בכוונה השתמשתי בדוגמה כי אמרת אבל 10% מתוך 66 - - -

<מימון שמילה: אני אעבור על השקף ואז נראה על מה אנחנו מדווחים כל דבר.

<מימון שמילה: הפונה לא שיתף פעולה והפסיק לענות לממונה, הממונה מתחיל איתו הליך מה רצית בדיוק, למה התכוונת, הוא מפסיק להגיב, לא מגיב, זה דוגמה אחת בגין הקצאת משאבים בלתי סבירה.

<מימון שמילה: אם עכשיו, דרך אגב, יש לנו דיון בבית משפט שאני לא יודע מה נגמר איתו.

<מימון שמילה: יש פה שאלה של זהירות ומידתיות של כמה צריך להעסיק את המשרד כדי להכין את המידע המבוקש.

<מימון שמילה: אם זה מידע שמבקשים את המסמך שיש לי פה ואין עליו עבודה אז אפשר להעביר.

<מימון שמילה: אם זה מידע שאני צריך עכשיו לקחת שלושה מסמכים - - -

סתיו שפיר: ברור אבל אם - - -

<מימון שמילה: אבל אם זה מידע שאני צריך לעבוד עליו כמות עבודה בלתי סבירה שמשביתה לי את הארגון - - -

סתיו שפיר: אבל זה חוזר למה שאמרנו בהתחלה על הממונה לחופש מידע ולעוד דבר והוא הכנת מידע מראש, זה גם עבודה שלו והוא זה שאמון על זה שזה קורה.

סתיו שפיר: כשמשרד ממשלתי, באופן כללי, אני לא אומרת עליכם ספציפית, אבל כשמשרד ממשלתי הוא לא שקוף, הוא לא מעמיד לרשות הציבור מספיק מהמידע על מה שקורה במשרד הוא מן הסתם יכול לקבל יותר ויותר פניות חופש מידע ואז התשובה יכולה להיות: אבל זה לוקח זמן להמיר את החומר לשקיפות בגלל שאין, הוא לא נמצא.

סתיו שפיר: אז אנחנו נכנסים ללופ.

<מימון שמילה: הרבה מאוד מהמידע שלנו שאנחנו חושבים שהוא רלוונטי לציבור כבר נמצא באתר או קיים.

<מימון שמילה: לדוגמה פניות הציבור, כמה תלונות הגיעו.

<מימון שמילה: אני לא רוצה להעביר את כל התלונות כי היו - - - איתי התלונן, לא בטוח שהוא רוצה שהשם שלו יופיע.

סתיו שפיר: אז בלי השם.

<מימון שמילה: אז אנחנו מה שאנחנו עושים, שמים מקבץ של סוגי תלונות שמתקבלות למשרד.

סתיו שפיר: למה, אבל אפשר להעביר את התלונות בלי הפרטים האישיים של אנשים.

<מימון שמילה: מה זה בלי - - -

סתיו שפיר: בלי פרטי אנשים, כמה זמן זה לוקח - - -

<מימון שמילה: יש לי 15,000 פניות ציבור בשנה, צריך לעבור פניה פניה להתחיל להשחיר את השם, את מספר הטלפון, הכתובת, בתוך הפניה, אני גר ברחוב זה וזה, הקו טלפון שלי נותק.

<מימון שמילה: אני לא בטוח שהוא רוצה שאפרסם את הדבר הזה.

<מימון שמילה: אני שקלתי ובסוף החלטתי לא לעשות את זה לפני שלוש שנים כי ראיתי שכל פעם מבקשים ממני הרבה מאוד פניות ציבור לחשוף, להודיע לציבור, שים לב, כל תלונה שתשים אצלי אני מתכוון - - - באתר המשרד עם שמך, כתובתך וכל הפרטים שאתה מוסר- - -

סתיו שפיר: לא, אבל זה ללכת על - - -

<מימון שמילה: אז היועצת המשפטית אמרה לי, תגיד לי מה השתגעת, מי ירצה - - -

<איתי עצמון: אף אחד לא יגיש.

<מימון שמילה: אף אחד לא יתלונן ואף אחד לא - - -

סתיו שפיר: בסדר, ברור, אבל לא צריך ללכת לקיצון זה לא הכל ב- - -

<מימון שמילה: לא, אבל מצד שני אם עכשיו אני אומר, כל תלונה עכשיו אני צריך לעבור, אני צריך לטפל בפניות.

<מימון שמילה: קודם כל המטרה שלי לטפל ב- - -

סתיו שפיר: אז מאוד פשוט כשאתה מקבל את התלונה יש נוהל, אתה מקבל את התלונה ומייד אתה יודע שאתה מכניס אותה למאגר כשהיא נכנסת ישר לקטגוריה ניתוקים ואתה מוציא מיד את הפרטים האישיים וכבר אפשר להכניס אותה למאגר- - -

<מימון שמילה: זה מה שאני אומר לך, צריך לחפש את הפרטים האישיים - - -

סתיו שפיר: עושים את זה מראש, כמו שעושים התקשרויות.

<מימון שמילה: יש שדות שאפשר להשחיר אוטומטית, שם פרטי, שם משפחה.

<מימון שמילה: אם בתוך התלונה עצמה הוא שם פרטים שהם פרטיים אני צריך לחפור בתוך התלונה, אני לא רוצה להכשל, לרשום פרט על איתי שאחרי זה עלול להחשף ולהתקף או למה העברת את השם שלי.

<שושי בן אהרון: אבל אותו אפקט קטן שאם הוא אומר ש-40 פניות בנושא ניתוק קו וזה, זה אותו - - -

<מימון שמילה: את זה אנחנו נותנים - - -

<מוניר קזמל: השקף פה קצת מטעה.

<מוניר קזמל: מי שמכיר את החוק הרשות רשאית לדחות מסירת מידע אם המידע נמצא במקום אחר.

<מוניר קזמל: תן לו את הלינק מאיפה - - -

סתיו שפיר: יש לך רק דוגמה אחת למידע שנמצא במקום אחר.

<מימון שמילה: לא, לא, תיכף נעבור, אני לא עברתי, יש שם לדוגמה, המידע נמצא ברשות אחרת או המידע מפורסם במקום אחר.

<מימון שמילה: מתוך 26 שלא ענינו זו ההתפלגות.

סתיו שפיר: אוקיי, אז הורדתם שש.

<מימון שמילה: בוא נלך על המספרים הגדולים.

סתיו שפיר: אני יותר מוטרדת לגבי מידע שלא נענה בגלל הקצאת משאבים בלתי סבירה, שלוש מהפניות שלכם- - -

<מימון שמילה: 3 מ-26 שזה לא הרבה.

סתיו שפיר: לא סיימתי.

סתיו שפיר: אני יודעת מה זה הפונה לא שיתף פעולה, דיונים פנימיים, גם משהו שהוא לא הצדקה לא למסור מידע - - -

<מימון שמילה: בוודאי שיש הצדקה.

<מימון שמילה: אני אסביר לך גם מה זה דיונים פנימיים.

<מימון שמילה: בחוק חופש המידע סעיף 9 א' או ב' לא זוכר את הסעיף, מוגדר שם שכל דבר שהוא בהליך של קביעת מדיניות רשאי המנהל לא להוציא אותה - - - דיונים פנימיים לגבי, זה דברים אמיתיים ושרון יודעת, לגבי הפרדת המבנים בקבוצת בזק.

<מימון שמילה: אני יושב עם בזק, אני יושב עם סלקום, אני יושב עם פרטנר ואני יושב גם בחדר שלי בתוך המשרד.

<מימון שמילה: זה מידע שעדיין לא קיבלנו עליו החלטה ועדיין לא גיבשנו מדיניות וזה מסמכים שהם - - -

סתיו שפיר: פרוטוקולים של הדיונים האלה מתפרסמים?

<מימון שמילה: לא החוצה.

סתיו שפיר: למה?

<מימון שמילה: כי אנחנו לא רוצים להפיץ.

סתיו שפיר: למה?

<מימון שמילה: אם עכשיו אני אומר שלא נראה לי מה שבזק רוצה או כן נראה לי אז אני לא רוצה שזה ייצא עד שלא נחליט בנושא הזה.

<מימון שמילה: כי זה נושא שאנחנו בעבודה עליו.

סתיו שפיר: שאלתי על פרוטוקולים.

<מימון שמילה: אני אומר, בפרוטוקולים אנחנו רושמים, זה סיכום הדיון - - -

סתיו שפיר: בסדר, אתה יושב לדיון עם חברה פרטית, למה שהציבור לא יידע מה קורה בתוך הדיון?

<מימון שמילה: שוב, עוד פעם, כי זה - - -

סתיו שפיר: הציבור לא נמצא בתוך במשרד.

<מימון שמילה: אבל הציבור לא צריך לדעת מה שקורה בדיון פנימי.

<שושי בן אהרון: בסוף התהליך כשיש החלטה הוא צריך לדעת.

סתיו שפיר: לא, למה שהציבור לא ידע מה קרה בדיון?

<איתי עצמון: קודם כל זה שיקול דעת שלכם, כלומר זה לא אסור, זה שיקול דעת.

<מימון שמילה: אני לא רוצה כי יש פה דברים שעולים שם עניינים מסחריים - - -

סתיו שפיר: בסדר תורידו בהשחרה את עניינים מסחריים.

<מימון שמילה: זה מתחיל להיות לא - - -

סתיו שפיר: מה?

סתיו שפיר: לציבור יש אינטרס בדיונים האלה.

<מימון שמילה: ברור, אני ציבור, אפשר להתבלבל לרגע, אני הציבור, אני לא עובד באיזשהי חברה, אני ציבור.

סתיו שפיר: וחס וחלילה שהיית עובד באיזה חברה, ברור, אבל - - -

<מימון שמילה: אני פקיד של הציבור - - - כולם - - -בדיונים פנימיים זה - - -

סתיו שפיר: אבל דווקא, על אחת כמה וכמה - - -

<מימון שמילה: הציבור שם אותי שם כדי לייצג אותו ולעבוד עבורו.

סתיו שפיר: מימון, על אחת כמה וכמה, ולאור, הנקרא לזה, היסטוריה בעייתית במשרד, אם נשתמש במילים עדינות, היה ראוי שבתקופה הזאת כן ייצאו יותר דברים החוצה לציבור ויהיה שיתוף ציבור יותר מקיף כדי שהציבור שהוא האינטרס היחידי שאנחנו צריכים לשרת ושאתם והממשלה צריכים לשרת, שהוא יידע מה קורה בתוך התהליכים האלה.

סתיו שפיר: אז כמובן שדברים מסחריים אפשר להוציא החוצה והחוק גם מאפשר לכם לעשות את זה, ואף אחד לא מבקש פירוט מלא של הדברים האלה אבל את עיקרי הדיונים זה דבר שהציבור צריך להכיר וזה אתם החלטתם שזה לא צריך להיות אבל זה לא איזשהי הנחיה גורפת או איזשהו חוק קיים היום בממשלה.

<מימון שמילה: החוק מאפשר לנו היום לא להעביר חומרים שהם בעיבוד או בהתהוות של מדיניות - - -

סתיו שפיר: אבל לא שאלתי מה החוק מאפשר לכם.

סתיו שפיר: זה עדיין שיקול הדעת שלכם, אתם יכולים, החוק - - - אפשר את אותו משפט להגיד גם אחרת: החוק מאפשר לכם היום להעביר חומרים שהם נמצאים בדיונים.

<מימון שמילה: החוק אומר תעביר את הכל למעט מה שאתה יכול לא להעביר, הוא אפילו יותר קיצוני ממה שאת אומרת, הוא אומר תעביר את הכל, אל תעביר את מה שאני מאפשר לך לא להעביר - - -

סתיו שפיר: אז אני שואלת מה הבעיה.

<איתי עצמון: אתה רשאי לא להעביר, זה לא אל תעביר.

<איתי עצמון: אל תעביר דברים שפוגעים בביטחון המדינה אבל אתה רשאי לא להעביר סוגי מידע אחרים.

<מימון שמילה: יש דברים שאסור ויש דברים שלא, הנושא הפנימי ב-9 ב' זה מה שרשאי- - - כן, אני אומר זה רשאי, אני לא מדבר 9 א' שאסור.

<קריאה: לא, 9 ב' זה רשאי - - -

סתיו שפיר: כן, אבל למה אתם נאחזים בחלקים בחוק שפוטרים אתכם.

סתיו שפיר: המהות - - -

<מימון שמילה: אני אומר לך, כאדם סביר, הגיוני, מידתי, ואני לא עורך דין, אני חושב שאין טעם להוציא מידע שהוא בהתהוות, שאנחנו צריכים ללמוד אותו, שאנחנו צריכים ללעוס אותו וכשאנחנו מגבשים אותו לכדי מידע יש הליך מנהלי תקין, מסודר, שעם שימוע ציבורי שיוצא לציבור.

<מימון שמילה: דרך אגב, אני עכשיו מחפש דרך, אפרופו הציבור, אתמול הוצאתי שימוע ציבורי לזמני מענה, כמה זמן מחכים בטלפון לכל חברות התקשורת, החברות הנ"ל מקבלות את זה בדיווח ישיר וכמה מהציבור בכלל קורא, דרך אגב, עכשיו ביקשתי משושי שתעשה לי מעקב כמה נכנסים לנו לאתר, כמה נכנסים לכל מסמך ולצערי אני אומר את זה, כלום.

סתיו שפיר: כי הם לא יודעים שזה קיים.

סתיו שפיר: אבל זה בדיוק העניין בשקיפות, אבל מימון - - -

<מימון שמילה: אני מתאמץ ובסוף לא קוראים - - -

סתיו שפיר: זה העניין בשקיפות, לא, לא, לא, סליחה, קודם כל זה לא תירוץ.

סתיו שפיר: הדיונים, בוא אני אגיד לך יותר מזה, דיוני הוועדה הזאת, ועדת השקיפות, משודרים כל הזמן באינטרנט באופן רציף.

סתיו שפיר: אני מהמרת שאולי יש שם מספר צופים שאפשר לספור על יד אחת.

סתיו שפיר: האם זה אומר שמעכשיו לא נשדר את דיוני הוועדות?

סתיו שפיר: ברור שלא.

סתיו שפיר: נמשיך לשדר אותם, יש לציבור זכות לדעת, יש לציבור זכות מעקב, יש פרוטוקולים מכל דיון שהציבור יכול לקרוא.

סתיו שפיר: האם אנשים נכנסים לפרוטוקולים?

סתיו שפיר: כנראה שביחס לכל הציבור הישראלי לא כל ה-8.5 מיליון איש נכנסים, וכנראה מיעוט שלהם, אבל אנחנו חייבים להעמיד פרוטוקולים.

סתיו שפיר: אנחנו לא שואלים את עצמנו מה הציבור - - - אפילו את הלו"ז שלך יכול להיות שיקראו רק שלושה אנשים וזה לא יעניין אף אחד, יכול להיות, ומצד שני, אתה חייב לפרסם את זה.

סתיו שפיר: אין פה שאלה בכלל של רוצים או לא רוצים.

סתיו שפיר: לגבי דיונים פנימיים - תפקידו של הממונה על חופש מידע זה גם לשבת בדיונים האלה ובגלל זה אנחנו מציעים שזאת תהיה משרה שהיא כמה שיותר גדולה בהיקפה וגם לא, כפי שגם הורתה הנציבות האחרונה, גם לא כפופה לדוברות המשרד ולא לשום דבר כזה.

סתיו שפיר: וממונה אמור להיות אמון גם על הנגשת מידע באופן יזום, כלומר, שהוא מוציא לציבור גם את התהליכים.

סתיו שפיר: לציבור יש אינטרס בדברים האלה.

סתיו שפיר: ויותר מזה, כדי לפקח וכדי לחייב, אגב גם חברות פרטיות שהן לא משרתות ציבור אבל גם עליהן בגלל שהן יודעות שהיום יותר ויותר הן צריכות גם להחיל על עצמן איזשהי אחריות חברתית ושהציבור יותר מסתכל עליהן, בטח מאז המחאה החברתית, אז גם להן יהיה הרבה יותר משמעותי כשהם יידעו שהדיונים האלה מתפרסמים.

סתיו שפיר: הם יזהרו קצת במילים שלהם ובדרישות שלהם כי גם הם מבינים שהם עלולים לאבד לקוחות כשהם לא עושים את זה למרות שהם כולם פה חצי מונופולים.

<מימון שמילה: אין לי בעיה עם שיתוף הציבור ואני חושב שצריך לערב את הציבור וכדאי שהציבור יידע.

<מימון שמילה: ומצד שני, יש גם צד שני - - -

סתיו שפיר: אז תוכיחו.

<מימון שמילה: אנחנו מוכיחים.

<מימון שמילה: המספרים מראים שאנחנו מוכיחים את זה דיי טוב.

<קריאה: רק שתי פניות מתוך מתוך 26 - - -

סתיו שפיר: המספרים מוכיחים שרק ב-10% מהפניות עניתם את כל המידע.

<מימון שמילה: מה לעשות שאם הפונה לא שיתף פעולה זה מקרה אחד - - -

סתיו שפיר: מקרה אחד !

<מימון שמילה: לא, ושלושה מקרים זה הקצאת משאבים בלתי סבירה - -

סתיו שפיר: אני כן רוצה לחזור לדיונים פנימיים - - -

<מימון שמילה: - - או מידע שלא קיים אז 9 מקרים מתוך 26, שזה הרוב המכריע, המידע לא קיים, אז איך אני אענה על משהו שלא קיים?

<איתי עצמון: אבל יכול להיות מידע שהייתם צריכים מראש אולי כן להפיץ אותו, אני לא יודע, אנחנו לא יודעים.

סתיו שפיר: אחלה, בוא נדבר על זה, מה הן הפניות - --

<מימון שמילה: אין אישור - - - אני רוצה לשתות פה קולה, אין פה קולה על השולחן - - -

סתיו שפיר: אז בוא תגיד לנו, מה הן הפניות שבהן נאמר שהמידע לא קיים, תקריאו לנו אותן.

<מוניר קזמל: פרטני?

סתיו שפיר: כן, כן.

<מוניר קזמל: אין לי פה את ה- - -

סתיו שפיר: אין לך את זה על המחשב?

<איתי עצמון: האם מדובר בפנייה של חברה פרטית, האם מדובר בפנייה מהציבור, זה חשוב לדעת מה סוג הפנייה.

<מימון שמילה: לא- - - זה לא קריאה, זה לא שהוא קיים - - - הוא לא קיים.

<מוניר קזמל: התחלתי באמצע אוקטובר - - -

<מימון שמילה: אני אתן לך דוגמה- - -

סתיו שפיר: לא דוגמה, אני רוצה לראות את 9 הפניות האלה.

<מימון שמילה: דוגמה מ- - - אני אתן לך אפילו את כל מה שיש, אין לי בעיה, אחר כך.

<מימון שמילה: דוגמה חיה מהבוקר: אנחנו מבקשים לדעת את כל שיחות הטלפון שבוצעו בין מומו פילבר לאלוביץ' - לא קיים.

<מימון שמילה: איך אני צריך לדעת מתי מומו דיבר עם אלוביץ'?

<מימון שמילה: איך אני יכול לדעת, אפילו אני לא יודע מתי דיברתי עם אלוביץ'.

<מימון שמילה: כשישאלו אותי מתי שוחחת עם שרון פליישר בטלפון - - - איציק בן בניסטי מפרטנר.

<מימון שמילה: יבוא הממונה ויגיד לי, תן לי את הטלפון הנייד שלך, יתחיל לחפש, יעשה חיפוש ויתחיל להוציא לי מהטלפון הנייד יוציא את השיחות, אם אני אסכים לתת לו את הטלפון הנייד שלי, אני לא יודע אם מותר לו בכלל לדרוש את הדבר הזה.

סתיו שפיר: אתה לא חושב שאתה מחוייב בדיווח על שיחות עם בעלי אינטרסים - - -

<מימון שמילה: הוא עכשיו הממונה, הוא צריך - - -

סתיו שפיר: לא, אבל אני שואלת, אתה מאמין שאתה מחוייב בדיווח לציבור?

<מימון שמילה: לדעתי - - -

<מוניר קזמל: ההגדרה של מידע זה - - -

סתיו שפיר: אני כרגע הגדרתי.

סתיו שפיר: אני שואלת.

<מימון שמילה: לדעתי, אם אני הייתי עכשיו מחוקק הייתי מחוקק חוק שכל השיחות של כל בעלי תפקיד יוקלטו ויישמרו ויהיו חשופים לכל הציבור.

סתיו שפיר: מה זה חוק?

סתיו שפיר: אז תחיל את זה קודם כל על עצמך.

<מימון שמילה: אני לא אעשה את זה על עצמי.

<מימון שמילה: את רוצה גם - - -

סתיו שפיר: אמרת, אם זה היה תלוי בי הייתי מחוקק חוק.

סתיו שפיר: אתה נמצא היום בתפקיד הבכיר ביותר - - -

<מימון שמילה: אני מדבר עם רעייתי, אני מדבר עם הבת שלי - - -

סתיו שפיר: אבל אף אחד לא דיבר על הבת שלך.

סתיו שפיר: אתה כל פעם אומר אמירה, השיטה הזאת של להגיד אמירה ואז לקחת אותה לקיצון, כאילו שאי פעם אני אדרוש שתפרסם את השיחות עם הבת שלך.

סתיו שפיר: אל תקח את הדברים למקומות קיצוניים.

סתיו שפיר: שאלתי שאלה מאוד מאוד פשוטה - האם אתה מאמין שאנשים שהם בכירים, עובדי מדינה בכירים במשרד התקשורת צריכים לפרסם לציבור מתי וכמה זמן הם מבלים בשיחות עם בעלי אינטרסים פרטיים בשוק התקשורת?

<מימון שמילה: יכול להיות שכן, אני לא בטוח שכן.

<מימון שמילה: יכול להיות שכן.

סתיו שפיר: יש לזה תשובה פשוטה, כן או לא.

<מימון שמילה: אז אני לא.

סתיו שפיר: אז התשובה הזאת של לא היה לנו את המידע היא לא תשובה אמיתית, התשובה היא לא רצינו למסור את המידע.

<מימון שמילה: לא, אבל את עכשיו לוקחת לכיוון, סליחה, אבל לכיוונים לא נכונים, מסיקה מסקנות שגויות.

<מימון שמילה: המידע לא קיים, הוא לא קיים.

<מימון שמילה: אני לא יודע בשלוף להגיד כמה שיחות עשיתי בשנה האחרונה עם ניר שטרן.

סתיו שפיר: אתה יודע להעריך בערך?

<מימון שמילה: לא יודע, אני יודע פעם בחודש, פעמיים בחודש, תלוי, לפעמים לא שמים לב, אני לא יודע להגיד.

<שושי בן אהרון: שיחות טלפון אם זה לא בצו של בית משפט או בצו של - - -

<איתי עצמון: לא שיחות טלפון, דיברנו על עצם - - -

סתיו שפיר: למה צריך צו בית משפט?

<שושי בן אהרון: כי אפשר להעביר - - -

סתיו שפיר: אני שאלתי, אין אי אפשר, אתם ממש מורידים, אני מצטערת, חבל להוריד את - - - אני שואלת שאלה - - -

<מימון שמילה: ביקשת דוגמה למשהו שאמרת שאין לנו את המידע, הנה, דוגמה - - -

סתיו שפיר: אני שואלת - - -

<מימון שמילה: ביקשו לקבל מידע לא מזמן על תשתיות - - - כפר סבא - - -

סתיו שפיר: אתה מעביר נושא בצורה שאני לא מקבלת, סליחה.

סתיו שפיר: שאלתי שאלה מאוד מאוד ברורה.

סתיו שפיר: כל מערכת היחסים בין עובדי המשרד לבין בעלי אינטרסים בשוק הפרטי, איפה היא מתועדת וכיצד היא מתפרסמת לציבור.

סתיו שפיר: שאלה פשוטה.

<מימון שמילה: היא מתועדת ביומנים של כל אחד מהעובדים - - -

סתיו שפיר: כולל שיחות טלפון?

<מימון שמילה: לא, אין תיעוד לשיחות טלפון.

סתיו שפיר: ויש ממך איזשהי הוראה שצריך לתעד את זה?

<מימון שמילה: לא, גם לא תהיה הוראה.

סתיו שפיר: למה לא?

<מימון שמילה: כי אני לא חושב - - -

סתיו שפיר: אתה חושב שזה בסדר שעובדי המשרד ידברו עם בעלי חברות או - - -

<מימון שמילה: כן, כן.

סתיו שפיר: כן?

<מימון שמילה: מה לעשות - - -

<שושי בן אהרון: זה - - - של המשרד, זה מה שעושים כל היום.

סתיו שפיר: אבל למה שזה לא יתועד?

<שושי בן אהרון: כי אין דרך לתעד את זה.

<שושי בן אהרון: כל שיחה - - -

סתיו שפיר: כמו שהוא אמר, בשיחות - - - בוודאי.

<שושי בן אהרון: איך זה אמור להיות - - - כל שיחת טלפון - - -

סתיו שפיר: כשעובדי מדינה - - -

<מימון שמילה: זה דברים בלתי סבירים - - -

<שושי בן אהרון: זה העבודה שלנו - - -

סתיו שפיר: כן?

סתיו שפיר: כל היום עובדי מדינה מדברים עם אלוביץ'?

<שושי בן אהרון: לא, עם הגופים שמפקחים עליהם, זה העבודה.

<מימון שמילה: את יודעת כמה מפוקחים יש לי במשרד?

<איתי עצמון: לא חשוב לכם שתהיה תרשומת שיחה?

<איתי עצמון: אני לא מדבר כרגע על שיחת טלפון של דקה, אבל אם יש שיחה ארוכה ממושכת, אני יכול להגיד לכם, לספר לכם על העבודה שלי, אם אני מדבר עם נציג של משרד ממשלתי לגבי הצעת חוק אני כן עושה איזשהי תרשומת שיחה שאני אדע מה - - - בשבילכם, לא בשביל אחרים.

<מימון שמילה: אם היא שיחה שהיא רלוונטית לנושא שהוא טיפל בה אז כמובן שהוא גם לא - - -

<איתי עצמון: אני מניח שלא התקשר לשאול אותו מה שלומו, אני מניח שזה - - -

<מימון שמילה: אני מקווה מאוד שזה מה שהוא עשה ולא שאל מה שלומו כי אם הוא שאל מה שלומו אנחנו באירוע אחר.

סתיו שפיר: אבל גם את זה היית רוצה לדעת לא?

<מימון שמילה: לדעת אם הוא שאל מה שלומו כדי לדעת מה שלום אלוביץ'?

<מימון שמילה: לא מעניין אותי מה שלומו.

<שושי בן אהרון: ואם הוא מתקשר לתאם את הפגישה, גם לרשום על זה?

סתיו שפיר: יש איזשהו נוהל לגבי שיחות של אנשי המשרד עם לוביסטים, שיחות של אנשי המשרד - - -

<מימון שמילה: לא, אין נוהל כזה.

סתיו שפיר: ובעיניך זה ראוי ותקין שעובדים במשרד אנשים שמקבלים החלטות, שוב אני מזכירה, משרד ממשלתי הוא גוף ביצועי.

סתיו שפיר: פה חברי הכנסת שהם אינם הרשות המבצעת כל מפגש עם לוביסטים הוא מתועד, כל ועדות הכנסת נמצאות ומשודרות, הכל אפשר לראות, והציבור יכול לראות דיונים תוך כדי דיונים - - -

<מימון שמילה: אני חושב שלעובדי מדינה אסור להפגש עם לוביסטים ואני לא מכיר שהם נפגשים עם לוביסטים.

סתיו שפיר: או מדברים בטלפון.

<מימון שמילה: גם לא מדברים בטלפון.

סתיו שפיר: אבל פה אני מדברת לא רק על לוביסטים.

סתיו שפיר: אני מדברת פה - - -

<שושי בן אהרון: משרד התקשורת הוא לא משרד ביצועי.

<איתי עצמון: הוא רגולטור, זה בהחלט סמכויות ביצוע, יש לו סמכויות ביצוע.

סתיו שפיר: אני שואלת על פגישות עם לוביסטים, אני שואלת על פגישות ושיחות טלפון עם כל אינטראקציה עם בעלי אינטרס בשוק התקשורת, זאת השאלה.

סתיו שפיר: מה הנוהל לגבי אינטראקציה מהסוג הזה?

<מימון שמילה: היום הנוהל הוא שכל פגישה יש תיעוד לפגישה, יש או להוציא זכרון דברים לפגישה שהייתה ושולחים במייל מה היה ואם זה דיון מסודר שיושב בראשו סמנכ"ל או מנכ"ל, יש גם פרוטוקול לסיכום דיון, זה נוהל תקין שככה אנחנו עובדים איתו במשרד.

<מימון שמילה: אין מעבר לדברים הללו, אני חושב שזה יהיה פרך, טבילת ידיים, חוסר יעילות לעבודה ולהתחיל להתעסק בתרשומת כל שיחת טלפון - - -

סתיו שפיר: נשמע לי חוסר יעילות לא לרשום שיחות טלפון שעושה עובד בזמן שהוא מקבל שכר מהציבור, את האמון מהציבור ועושה שיחות טלפון כאלה ולא מתעד אותן זה נשמע לי חוסר יעילות.

<מימון שמילה: אוקיי.

<שושי בן אהרון: אבל הבנאדם צריך לעשות את העבודה שלו גם.

סתיו שפיר: העבודה שלו בשביל הציבור.

סתיו שפיר: העובדים בשביל הציבור אין בעיה.

<מימון שמילה: גברתי אנחנו חלוקים בנושא הזה.

סתיו שפיר: הפרוטוקולים של הדיונים האלה, כל מה שאמרת עכשיו שמתועד, פרוטוקולים, סיכומי דיון, איפה הם מתפרסמים?

<מימון שמילה: מפורסמים למי שמשתתף בדיון.

סתיו שפיר: לא, לציבור.

<מימון שמילה: לציבור אנחנו לא מפרסמים פרוטוקולים בציבור.

סתיו שפיר: למה?

<מימון שמילה: שוב, פרוטוקול שהוא דיון פנימי אנחנו לא סוברים שהוא צריך לצאת החוצה.

<איתי עצמון: איזה פרוטוקולים כן מתפרסמים?

סתיו שפיר: ישיבות המועצה לשידורי כבלים ולווין מתפרסמים?

<מימון שמילה: זה לא קשור אליי - -

סתיו שפיר: זה תחת המשרד.

<מימון שמילה: - - הפרוטוקולים עצמם הם שמורים, אין חובה לפרסם אותם, הם נמצאים במועצה.

<מימון שמילה: הסיכומים וההחלטות מפורסמים לציבור מיד איך שהן מתקבלות.

סתיו שפיר: איך הציבור יכול לראות את הפרוטוקולים?

<מימון שמילה: תסתכלי באתר של משרד התקשורת, כל דיון מועצה, הסיכום שלו יוצא, ההחלטות שלו יוצאות ומופרסמות.

<מימון שמילה: מה אמר שמילה או מה אמר - - -

<איתי עצמון: כי לפעמים זה מאוד חשוב מה אמר שמילה ומה אמר נציג ציבור - - -

<מימון שמילה: אבל יש שם, מכוון שהפרוטוקול, שוב, היו כמה בקשות כאלה גם של בקשות חופש מידע לקבל את הדברים אז יש שם גם עכשיו זה לקחת פרוטוקול, זה חבילת דפים, דרך אגב לא מזמן הנהגנו, לפני שנתיים שתהיינה גם הקלטות של הפרוטוקולים כדי שזה יהיה הכי מדוייק שאפשר, והדבר הזה דורש עכשיו להתחיל לעבור עם כל חברי הוועדה, לדוגמה היה ערוץ הכנסת, אני הייתי חבר מועצה באותה תקופה, הגיעו בקשות כי היו תביעות על הזכייה של ערוץ מורשת וביקשו מה היה בפרוטוקול.

<מימון שמילה: כדי להעביר את הפרוטוקול רצו שכל חבר מועצה יסתכל על מה שהוא אמר כדי שיבין מה שאתם אמרתם - -

<איתי עצמון: הוא צריך לדעת מראש שהדברים יתפרסמו גם.

<מימון שמילה: - - מבחינתי אתם יכולים להעביר את הכל, כל מה שאמרתי אני יכול להגיד את זה גם מעל גלי האתר ויש אחרים - - -

סתיו שפיר: סליחה, למה שוב כאן בוועדה הפרוטוקולים מתפרסמים?

סתיו שפיר: אני יודעת שאם אני רוצה לקרוא את הפרוטוקול - - -

<מימון שמילה: כי פה לא עולים נתונים מסחריים, לא עולים דברים סודיים, לא עולים פה דברים של מדיניות.

<מימון שמילה: ועדת חוץ וביטחון אני לא מכיר שמצלמים, נכון, כי אלה דברים סודיים נכון?

סתיו שפיר: חלק מדיוני ועדת חוץ וביטחון כן מפורסמים.

סתיו שפיר: אתם חוץ וביטחון?

<מימון שמילה: חלק מהדברים הם ביטחון, חלק מהדברים זה סודי מסחרי.

סתיו שפיר: כן, ההחלטה על הערוצים המסחריים וערוצי המורשת זה חוץ וביטחון?

<מימון שמילה: לא, זה סודי מסחרי.

<מימון שמילה: אם עכשיו פותחים מכרז ופותחים חבילה של ספרים שכל ארבעת המתמודדות על ערוץ הכנסת שמה שם נתונים כלכליים שלהם ואיך הם הולכים לעשות את זה זה סודי מסחרי, מה לעשות - - -

סתיו שפיר: אז מורידים את הנתונים הכלכליים, זה לא אומר להוריד את הדיון.

סתיו שפיר: וזה שוב התפקיד של הממונה חופש מידע.

<מימון שמילה: הממונה לא יודע, הוא התפקיד שלו להורות לכולם להוציא ואם מישהו הוציא מידע שזה לא נכון הוא צריך לכפות עליו להחזיר את זה חזרה.

<מימון שמילה: הוא צריך לעבור, הוא נותן לבעל העניין, לדוגמה אנחנו מציעים לצד ג' לאות - - -

סתיו שפיר: אני מרגישה בכל כך הרבה זהירות כלפי הגורמים המסחריים וכל כך מעט התייחסות למה הציבור מגיע לו לדעת.

סתיו שפיר: האיזון לא צריך להיות סביב הגורמים, ברור שצריך להגן על הסודות המסחריים, בסדר, אבל בראש ובראשונה צריך להגן על זכותו של הציבור לדעת.

<מימון שמילה: אז אנחנו חושבים שהציבור זכותו לדעת ואנחנו נאבקים על כך שהציבור יידע.

סתיו שפיר: באיזה אחוז החשיבות של הציבור מול החשיבות של הגורמים המסחריים - -

<מימון שמילה: רק לפני שבוע אני לא יודע אם מותר לפרסם את זה- - -

סתיו שפיר: - - כי זה נשמע שזה 99% מסחריים ו-1% מה שהציבור מגיע לדעת אז שולחים לו את הסיכום בסוף.

<מימון שמילה: אנחנו החלטנו לשחרר מידע שאחת החברות התנגדה שהוא ייצא לציבור כי היא סברה שזה סודי מסחרי ואנחנו הממונה, הייתה ממונה אז, היה עוד לפני מוניר - - -

סתיו שפיר: מה זה היה?

<מימון שמילה: לא אני לא אגיד את זה, אני לא יכול להגיד את זה ותיכף אני אסביר גם למה אני לא יכול להגיד את זה.

<מימון שמילה: החלטנו שהמידע הזה ייצא והמידע הזה יצא.

<מימון שמילה: החברה לקחה אותנו לבית משפט, היא הגישה עתירה נגד המשרד.

<מימון שמילה: ולשמחתי בית המשפט הצדיק את הממונה על חופש המידע במשרד שחשפנו את הסדר.

<מימון שמילה: עכשיו יש עתירה לעליון על הנושא הזה כי לדעת החברה חשפנו סודות מסחריים שלה מה שאנחנו סברנו, הממונה אסף חשב שזה לא, הם ביקשו להשחיר, אמרנו אין סיבה להשחיר וזה ייצא.

<מימון שמילה: הדבר הזה כרגע בהתדיינות בבית משפט בגלל זה אני לא רוצה להרחיב עליו כי נושאים שדנים בבית משפט אני לא רוצה להביע פה עמדות למרות שזה מצולם אז חופש המידע, מה לעשות - - -

סתיו שפיר: יכול להיות שעם כל הדיונים האלה היו מתועדים ומפורסמים לציבור הייתם מגיעים הרבה פחות פעמים לבית המשפט.

<מימון שמילה: אני לא בטוח או שהיו - - -

סתיו שפיר: כי גם הנוכחים בדיון היו יודעים שהדבר הזה מתפרסם לציבור.

<מימון שמילה: אז הם לא היו מדברים והם לא היו מספרים לנו - - -

סתיו שפיר: ואולי לא היו דורשים דרישות שלא צריך לדרוש.

<מימון שמילה: כסמנכ"ל פיקוח אחד שעושה הליכי פיקוח שזה מעין חקירה כשיושב מולי מישהו אני יודע שאסור לו לשמור על זכות השתיקה בהליכים מנהליים, אין כזה דבר, אין כזה מושג, אבל זה יכול להוביל לדבר כזה, לשבש הליכי פיקוח של משרד התקשורת שאני עושה על חברות.

<מימון שמילה: אי שיתוף פעולה, יש פה קשיים, אתם צריכים להבין את זה.

<מימון שמילה: אי אפשר לחשוף- - -

סתיו שפיר: אני פשוט שומעת כל כך הרבה על הקשיים של החברות, אני לא מספיק שומעת על הקשיים של הציבור שבסוף נאלץ להתמודד עם שוק שלא משרת אותו.

<מימון שמילה: השוק משרת אותו מצויין, שוק התקשורת הוא מצויין, אני לא יודע למה אמרת את הדברים הללו.

<מימון שמילה: אני חושב ששוק התקשורת הוא לעילא ולעילא - - -

סתיו שפיר: אני לא מדברת באופן ספציפי על שוק התקשורת ומזל - - -

<מימון שמילה: הציבור מקבל שירות מצויין ממשרד התקשורת - - -

סתיו שפיר: אני שמחה מאוד שיש לנו שוק תקשורת ואני מקווה מאוד שהממשלה לא תחליש אותו ועמדותיי ידועות בעניין.

סתיו שפיר: כדי שמי שקובע ומי שמשרתים את האינטרס שלו יהיה הציבור הציבור חייב להיות נוכח בתוך הישיבות האלה באיזשהי צורה.

סתיו שפיר: ברור שמוסדות מסחריים, אף אחד לא חלוק על זה, יש לכם את הרשות להוריד, אבל מכאן ועד לא לפרסם פרוטוקולים בכלל זה דבר מאוד קיצוני לעשות.

סתיו שפיר: באמת.

סתיו שפיר: יש הבדל, את הדברים המסחריים אפשר להוריד.

סתיו שפיר: להגיד שזה לוקח לכם הרבה זמן זה תירוץ שאני לא יכולה לקבל.

סתיו שפיר: בכנסת יודעים לעשות את זה מצויין, אתם, הפיקוח על הממשלה הוא צריך להיות הרבה יותר משמעותי מאשר על הכנסת כי הממשלה היא גוף מבצע, אתם יכולים לעשות הרבה מאוד דברים שהציבור בכלל לא רואה ולא יודע עליהם ולא שומע עליהם.

סתיו שפיר: הפיקוח אצלכם והדיווח לציבור צריך להיות הרבה יותר רחב.

<מוניר קזמל: מה שמעניין את הציבור זה ההחלטות שמתקבלות בסוף.

סתיו שפיר: לא, סליחה, מה שמעניין את הציבור זה איך הגענו לתהליכים כאלה.

סתיו שפיר: הפרוטוקולים - - -

<מוניר קזמל: אם משחירים את כל מה שצריך להשחיר לפי החוק של משתתפים בישיבה למעשה משחירים את רוב - - -

סתיו שפיר: אבל לא צריך להשחיר את מה שאומרים המשתתפים בישיבה, רק מידע סודי- - -

<מוניר קזמל: לא, מה שהחוק מאפשר.

סתיו שפיר: לא, לא רק מה שהחוק מאפשר.

סתיו שפיר: תבדיל בבקשה, וצר לי לשמוע מפי ממונה על חופש מידע אמירות כאלה, תבדיל בבקשה בין מה שהחוק מאפשר לך להוריד, וזה לשיקול דעתך, לבין מה שהוא מחייב אותך להוריד, תפריד בין הדברים האלה.

סתיו שפיר: הוא מאפשר לך, זה שיקול דעתך ואתה משרת ציבור, אתה הדבר היחידי שצריך להיות לנגד עיניך זה שהציבור יקבל כמה שיותר מידע.

סתיו שפיר: החוק מאפשר לך להוריד דברים מסחריים, מאפשר לך, לשיקול דעתך.

סתיו שפיר: אבל רוב הדברים שנאמרים בישיבות האלה הם לא סודות מסחריים.

<מימון שמילה: איך את יודעת?

<מימון שמילה: היית?

סתיו שפיר: זאת התשובה שלך?

סתיו שפיר: באמת זאת התשובה שלך?

<מימון שמילה: כן, כן, זה לא רק סודות מסחריים - - -

סתיו שפיר: לאן אתה מנסה לקחת אותנו - - - מה זאת אומרת?

סתיו שפיר: תכניס אותי לישיבות האלה, אין בעיה, אני אשב כמשקיפה.

סתיו שפיר: באמת.

<מימון שמילה: אין בעיה, אני אשמח להזמין.

סתיו שפיר: לא, תשובה שאני לא מקבלת.

<מימון שמילה: אוקיי.

סתיו שפיר: אם הציבור - - - אתה מחזיר אותנו לאותו מעגל.

<מימון שמילה: מה לעשות, יש בדיונים עולים נושאים שהם מדיניות ביטחון - - -

סתיו שפיר: תעבירו לי את הפרוטוקולים של הדיונים האלה ואנחנו נחליט - - -

<מימון שמילה: מושחרים?

סתיו שפיר: לא, לי, רק לראות לעיניי, ואז אנחנו נשב ביחד ונגדיר שם מה זה סודות מסחריים ומה לא.

<מימון שמילה: טוב.

<איתי עצמון: רציתי להשלים את מה שאמרת, ואני יודע שאדוני גם ישב או יושב במועצה לשידורי כבלים ולווין?

<מימון שמילה: ישבתי, אני כמנכ"ל אסור לי כבר לשבת, אני התפטרתי.

<איתי עצמון: הבנתי.

<איתי עצמון: ואתה בוודאי יודע וגם אני יודע שהנושאים שעולים לדיון במועצה הם לא רק נוגעים באופן ישיר לסודות מסחריים, יש כאן עניינים גם של קביעת מדיניות בכלל בנושאי הסדרת חברות הכבלים והלווין, ערוצים ייעודיים, ערוץ הכנסת.

<איתי עצמון: אם למשל יש בקשה להארכת רשיונו של ערוץ הכנסת, זו דוגמה שאני מכיר, אני לא חושב שיש כאן עניין של סוד מסחרי ודווקא ראוי כן להשקיף לציבור את השיקולים שעמדו מה היו הדעות השונות שנשמעו ולא רק את השורה התחתונה.

<מימון שמילה: יצא לכם להסתכל על החלטות של המועצה?

<איתי עצמון: ראיתי את ההחלטות - - -

<מימון שמילה: יש שם לפני ההחלטה בשורה התחתונה יש מספר דפים שמראים את הטיעונים שעלו לפני, מה אמר צד א', מה אמר צד ב'- - -

<איתי עצמון: אני ראיתי ואני ראיתי גם את הפרוטוקול המושחר שאתם העברתם, לפחות, אני יכול להגיד לך שראיתי את הפרוטוקול - - -

<מימון שמילה: על מה?

<איתי עצמון: למשל על נושא של הבקשה להארכת רישיונו של ערוץ הכנסת.

<איתי עצמון: המון מלל מתוך הפרוטוקול הזה הושחר, אינני יודע למה.

<איתי עצמון: אני חושב שאני מצטרף למה שאמרה יושבת ראש הוועדה, יש הרבה סוגי מידע מבין הנושאים שנדונים במועצה שיכול להיות שראוי שהציבור יראה את המידע הגולמי ולא רק את מה שאתם מחקתם וניטרתם במסגרת סיכום דיון.

<איתי עצמון: בוודאי שסודות מסחריים או כל מידע אחר שלא ראוי לפרסם או מידע שפוגע בפרטיות למשל, ברור שהוועדה לא מצפה שמידע כזה יתפרסם, אבל ניתן לפרסם גם מידע חלקי ולא להסתפק רק בהחלטות.

<מימון שמילה: תראו היום כמה ממתינות- - - 20, 40 בקשות שנמצאות בקנה - - -

<איתי עצמון: בקשות חופש מידע?

<איתי עצמון: אז אולי כן צריך ממונה במשרה מלאה.

<מימון שמילה: בסדר, אוקיי, וברגע שיהיה לנו תקנים ומשאבים אז גם נעשה את זה, באמת אני אומר את זה, לא סתם.

סתיו שפיר: יש לכם תקנים אתם לא מאיישים אותם.

סתיו שפיר: אתם לא בבעיית תקנים.

<מימון שמילה: חסר לנו תקנים שאנחנו לא מאיישים, אנחנו בהליכי איוש, אמרתי את זה קודם, תפקידים מרכזיים - - -

סתיו שפיר: כמה דיונים ואיזה דיונים עשיתם על העניין של הפיכת ערוצים ייעודיים לערוצים מסחריים?

<מימון שמילה: מה שקורה עכשיו בוועדת קיש?

<מימון שמילה: בתוך המשרד?

סתיו שפיר: דיונים מקצועיים.

<מימון שמילה: לא הרבה כי זה תפס אותנו באופן בהול ומהיר ובדרך כלל מתבצעים יום יומיים לפני כל דיון - - -קיש.

סתיו שפיר: פרוטוקולים של הדיונים האלה?

<מימון שמילה: אני לא חושב שיש לנו.

<מימון שמילה: חלקם, מה שהיה אצלי, דיונים מקצועיים, יש כי זה לא רק בנושא מקצועי.

<מימון שמילה: יש פה נושאים ש- - -

סתיו שפיר: מה חוץ ממקצועי ו- - -

<מימון שמילה: שמטופלים ברמה חקיקתית ולא בתחום מקצועי.

סתיו שפיר: מה העמדה המקצועית של המשרד?

<מימון שמילה: מדיניות, אתם יודעת כמה דברים יש - - -

סתיו שפיר: ואיך היא נבנתה?

<מימון שמילה: חברת ועדת כלכלה לא?

סתיו שפיר: לא.

<מימון שמילה: שם זה פתוח, אפשר לבוא ולראות על מה דנים, יש מעל 60 סעיפים - - -

סתיו שפיר: לא, אבל שאלתי מה קרה - - -

<מימון שמילה: על כל סעיף אנחנו לא מספיקים לדון בגלל קצב הדיונים שם, אני לא מצליח לעשות דיון מקצועי על כל הסעיפים, עושים את זה תוך כדי תנועה לצערי.

<מימון שמילה: והגיבו על זה גם בוועדה, דיברה על זה גם אלידור ממשרד המשפטים שהתהליך הוא מהיר אבל מה לעשות אתם המחוקקים קובעים את הקצב.

סתיו שפיר: וסביב החלטות שמאפשרות למשקיעים זרים לרכוש ערוצי תקשורת ישראלים זה נערך - - -

<מימון שמילה: אני יכול לתת לך דוגמה על הדבר הזה כי פורסם בתקשורת שמשרד התקורת אישר לאלשטיין להעביר 5% לשני גורמים זרים.

<מימון שמילה: דרך אגב זה נושא שהוא כרוך בביטחון מדינת ישראל שאני לא יכול להגיד גם לעיתונאים ששואלים אותי.

<מימון שמילה: ואם רוצה ראש שירות ביטחון כללי להגיב אז הוא הכתובת.

<מימון שמילה: אני עלה תאנה לא מעט פעמים ומה לעשות.

<מימון שמילה: אני לא יכול להרחיב פה יותר מזה.

סתיו שפיר: מה לגבי ערוצי טלוויזיה שלא משלמים מס בישראל?

<מימון שמילה: מה זאת אומרת?

סתיו שפיר: ערוצי טלוויזיה שמוחזקים במקלטי מס.

<מימון שמילה: אני לא מכיר כאלה.

סתיו שפיר: אתה לא מכיר דברים כאלה?

<מימון שמילה: לא, באמת שלא.

סתיו שפיר: אתה לא מכיר שהשליטה בערוץ 20 מוחזקת במקלט מס?

<מימון שמילה: לא.

סתיו שפיר: מפתיע, הדברים האלה פורסמו בתקשורת באופן רחב הרבה מאוד פעמים.

<מימון שמילה: באמת שאני לא מכיר.

סתיו שפיר: אולי צריך לחזק באמת את החיבור לאינטרנט במחשב.

<מימון שמילה: אני יודע מי זה הבעלים, אני לא יודע שזה מוחזק במקלטי מס.

סתיו שפיר: יש מדיניות לגבי זה?

<מימון שמילה: לגבי מה?

<מימון שמילה: מקלטי מס?

סתיו שפיר: כן.

<מימון שמילה: אני אבדוק, אני לא יודע.

סתיו שפיר: מהי העתירה שבגינה הייתם צריכים לשלם בבית משפט, מה היה פסק הדין?

<מימון שמילה: מה זה ההליכים משפטיים?

סתיו שפיר: הוצאות נגד הרשות, 45,000 ₪.

<מימון שמילה: יש מקרה אחד, היה - - -

סתיו שפיר: באיזה נושא?

<מימון שמילה: מישהו שרצה לייבא ציוד אישי למדינת ישראל וזה התעכב לו והוא לא קיבל מענה בזמן, נדמה לי 30,000 שקל.

<מימון שמילה: ועוד עובד שזה כרגע נמצא בהחלטה של בית דין לעבודה הראשונית על עובד שפרש וטען שפגעו בו ואנחנו שוקלים אם להגיש ערעור על הדבר הזה.

סתיו שפיר: אוקיי, דוח התקשרויות שלכם אני רואה שיש שם מספר התקשרויות בהיקף של מעל מיליון שקלים בגין שירותי ייעוץ חיצוניים, רובם בעבור ספקים פרטיים.

סתיו שפיר: עזרא קמא, עירית טל מדני רייכר, מתוך דוח ההתקשרויות שלכם.

סתיו שפיר: אין שם שום הסבר על מהי מטרת ההתקשרות ומדוע זה ספק פרטי.

<מימון שמילה: כל מי שמנית כרגע זה יועצים שהם יועצים למועצת הכבלים והלווין, יועצים בנושאי תוכן.

<מימון שמילה: דני רייכר לדוגמה הוא היה יועץ, הוא ועוד איזה מישהי, אני לא זוכר את השם שלה, לנושא מכרז שידורי הכנסת, ערוץ הכנסת - - -

סתיו שפיר: ב-100,000 שקל?

<מימון שמילה: נדמה לי שזה קצת יותר, אולי זה הערכה.

<מימון שמילה: מאיזה שנה זה?

סתיו שפיר: 2016.

<מימון שמילה: יכול להיות שהוא התחיל לפני וזה הארכה ב-100,000 שקל שעל פי המכרזים אפשר לתת ואפשר להאריך.

סתיו שפיר: וכמה שעות ייעוץ זה?

<מימון שמילה: אין לי את זה בראש.

<מימון שמילה: רוצה, אני מוכן לבדוק ואתן תשובה.

סתיו שפיר: עוד 50,000 שקל לייעוץ, עוד 35,000 שקלים לייעוץ, מה היקף - - -

<מימון שמילה: זה לפי שעות, זה לפי חשק"ל, - - - שעות פעילות לכל יועץ לפי הדרג שלו, יש תעריף חשק"ל, לפי השעות שהוא עושה והוא מדווח, לפי מה שהוא זכה במכרז הוא מקבל את ה- - -

סתיו שפיר: וכולם נבחרו במכרזים?

<מימון שמילה: ברור.

סתיו שפיר: שום דבר לא בפטורים?

<מימון שמילה: אם זה פטורים אז זה גם פטורים שיש להם אישור.

<מימון שמילה: יש לנו לפעמים פטור כזה של - - - כזה וכזה או תכשיר כזה וכזה אז מותר לצאת למכרז סגור לחמשה אנשים אז יש גם כאלה.

<מימון שמילה: אם זה עד סכום של 100,000 אפשר, יש כל מיני מנגנונים בערוצי המכרזים איך להוציא מכרזים והכל עובד על פי תכשיר והמנהלים - - -

סתיו שפיר: כן, יש עוד כמה מנגנונים פה.

סתיו שפיר: יש פה למשל התקשרות מול חברת מטריקס בשווי כולל של 93,000 שקלים עבור כל מיני שירותי מחשוב שאת כולם עשיתם בפטור כי היא מתחלקת לכמה סכומים שהם פחות מ-50,000 שזו דרך מעניינת לקבל את הפטור.

<שושי בן אהרון: אתר האינטרנט הישן גם התארח אצלם, גם על האירוח שילמו והתחזוקה, הם הקימו את האתר, זה היה אירוח ותחזוקה והם הזינו את התכנים.

<שושי בן אהרון: אבל זה כבר לא כי עברנו לאתר אינטרנט חדש.

<מיכל פנט פלג: מי עושה את זה עכשיו?

<שושי בן אהרון: התשתית היא של ממשל זמין שהוא גם של כל משרדי הממשלה ו- - - זה אנחנו.

סתיו שפיר: כן, רק בדקתי שוב את הפרסום לגבי ערוץ 20.

סתיו שפיר: בעלי השליטה בערוץ 20 מחזיקים בערוץ באמצעות חברה הרשומה במקלט מס.

סתיו שפיר: מבדיקת העין השביעית הרישום במקרה הזה איי הבתולה הבריטים שבים הקאריבי מאפשר לבעליה להסתיר מהציבור פרטים בסיסיים על זהותם והתנהלותם העסקית.

סתיו שפיר: אתם לא מכירים דבר כזה אחרי כל הדיונים ה- - -

<מימון שמילה: אני לא מכיר.

<מימון שמילה: מי שמתעסק עם בעלי הערוצים זה לא המשרד, זה יחידת סמך, זה מועצת הכבלים והלווין ואני לא בטוח - - -

סתיו שפיר: שאתם אחראים עליהם.

<מימון שמילה: לא.

<מימון שמילה: אני - - - היא עצמאית.

<איתי עצמון: היא פועלת במסגרת המשרד היא לא עצמאית.

<מימון שמילה: אוי ואבוי אם היא הייתה במסגרת המשרד.

<איתי עצמון: היא לא תאגיד עצמאי.

<מימון שמילה: דברים שהיא מקבלת מהמשרד זה את הרכב שלה, את הדלק, את המנהלות.

<מימון שמילה: אסור לנו להתערב בנושאים של תוכן - - -

סתיו שפיר: ובנושאים של האם היא מפרסמת פרוטוקולים או לא?

<מימון שמילה: אין לה חופש המידע משלה, דרך אגב אני שוקל שימונה אצלה איש חופש המידע משלה כי לא מעט דברים שמונעים לנו את - - - כי זה תקועים שם.

<מימון שמילה: לכן אמרתי ליפעת את תצטרכי - - -

<איתי עצמון: יפעת יו"ר המועצה?

<מימון שמילה: כן, יכול להיות שאני אטיל עליה משימה שהיא תשים להם ממונה חופש מידע כדי שהיא גם תתן מענה לדבר הזה ושזה לא יהיה פרך אלמוני או לרדוף אחריהם כל הזמן כי יש לנו מספיק ריצות בתוך המשרד.

<מימון שמילה: אני לא בטוח, זה בתוך סוגריים אני אומר את זה, שגם אם יש משהו עם מקלט מס אני לא בטוח שיעשו לו בעיה על הדבר הזה אבל צריך לבדוק את זה.

סתיו שפיר: שלא יודעים מי המפעילים, מי הבעלים, מה האינטרסים שלהם ולא משלמים מס למדינת ישראל?

<מימון שמילה: מצד שני אני יכול להגיד לך שבטלוויזיה - -

סתיו שפיר: בפרט כשמדובר בערוץ מורשת.

<מימון שמילה: - - טלוויזיה חברתית במדינת ישראל שהיא גם חברתית שיכול להיות שמקבלת מימון מארגונים לא ידידותיים למדינת ישראל, גם זה פורסם בתקשורת, ובסוף המשרד נתן תמיכה לערוץ הזה.

<מימון שמילה: אז יש כל הקשת הפוליטית ומימין ומשמאל - - -

סתיו שפיר: זה ערוץ בטלוויזיה?

<מימון שמילה: כן, הטלוויזיה החברתית, מקבלת מימון של מדינת ישראל, 200,000 שקל נדמה או 20,000 שקל, סכום יפה - - -

סתיו שפיר: 20,000 שקל?

<מימון שמילה: בין 20 ל-200.

סתיו שפיר: כמו חמישית מהייעוץ החיצוני שלקחתם ב- - -

<מימון שמילה: במה?

סתיו שפיר: זה מצחיק, אני מסתכלת על רשימת ההתקשרויות עם היועצים החיצוניים שלכם שעולם על מיליון וחצי שקלים.

<מימון שמילה: אני לא מבין למה זה עם חיוך של כאילו עם גיחוך, סליחה שאני - - -

סתיו שפיר: זה ממש לא עם גיחוך, אבל אני שאלתי שאלה ספציפית - - -

<מימון שמילה: משרד התקשורת מניע שוק של מיליארדים עם 160 איש שאני חושב שאם היית צריכה לעשות את זה בלי חברות ייעוץ - - -

סתיו שפיר: בסדר גמור, נו - - -

<מימון שמילה: למה בסדר גמור, מה לעשות- - -

סתיו שפיר: מה זה אומר 160 איש, יש דברים שבשבילם צריך לקחת יועצים חיצוניים, יש דברים שבשבילם לקחת יועצים חיצוניים זה פשוט להחליף את אנשי המקצוע של המשרד.

סתיו שפיר: כל דבר צריך להבחן לפי - - - וגם על שאלות של כמה מרוויחים היועצים החיצוניים האלה שבהרבה מקרים אחרים, לא במשרד שלך, אבל בהרבה משרדים אחרים, אתמול ישבנו פה בוועדה, ראינו שלמשל בנושא של גוש קטיף שהממשלה העבירה אליו 13 מיליארד שקלים שחלקם נעלמו ולא הגיעו למפונים.

סתיו שפיר: אותה המנהלת שהייתה אמורה לדאוג למפוני גוש קטיף, אנשים שעבדו בעבר במנהלת יצאו ואחר כך הרוויחו הרבה יותר כסף בלהיות יועצים חיצוניים של המנהלת הזאת והם קיבלו את הכסף והמפונים לא.

סתיו שפיר: אני שואלת פה שאלות שנוגעות לדוח ההתקשרויות שלכם שאתם צריכים לתת עליהם תשובות וזה לא משנה גיחוך או לא גיחוך.

סתיו שפיר: ולגבי האם ערוץ טלוויזיה, ושאלתי שאלה מאוד מאוד ספציפית, מושקע ושם את משאביו ואת רווחיו במקלט מס ולא משלם מס למדינת ישראל זה דבר שאני חושבת שאתם צריכים להכיר.

סתיו שפיר: וזה שלא ראיתם את הפרסומים בתקשורת זה קצת מפתיע אותי, ולא בצורה שמעלה גיחוך, זה פשוט באמת מאוד מפתיע.

סתיו שפיר: ואני בעד כמה שיותר תקשורת, ערוצים, חופש פעולה וחופש עיתונות.

סתיו שפיר: והדברים האלה מאוד מפתיעים.

סתיו שפיר: ואני מצפה שתהיה למשרד איזשהי עמדה לגביי זה, אתה לא חושב?

<מימון שמילה: שתהיה לנו עמדה לגבי מה?

סתיו שפיר: כן.

<מימון שמילה: שמי שמשקיע - - -

סתיו שפיר: שימוש במקלטי מס לא מעניין אתכם?

<מימון שמילה: את יודעת כמה ערוצים יש במדינת ישראל משודרים בהוט ויס?

<מימון שמילה: באמת אני שואל.

סתיו שפיר: אני שאלתי שאלה ספציפית אתה כל פעם לוקח, אני רואה שאתה מאוד מיומן בראיונות, אני שואלת שאלה ספציפית, מה התשובה, כן או לא.

<מימון שמילה: אני לא איש ראיונות, אני איש צבא 28 שנה שלא מתראיין בתקשורת.

סתיו שפיר: התשובה היא כן או לא?

סתיו שפיר: אז אתה מאוד טוב בזה.

<מימון שמילה: אני רוצה להגיד דברים כהוויתם ואם זה לא נעים לשמוע את האמת - - -

סתיו שפיר: לא, אבל שאלתי שאלה של כן או לא, אני לא שואלת שאלה על כל - - -

<מימון שמילה: אבל אני לא בבית משפט שזה או כן או לא ותרד מה- - -

סתיו שפיר: אתה בוועדה בכנסת.

<מימון שמילה: אז אני עונה על שאלות ואני רוצה להסביר את מה שאני אומר ולא אענה בכן ולא כשיש לי מה להסביר עם כל הכבוד, ויש כבוד.

<מימון שמילה: אם יש בין 140 ל-170 ערוצים בהוט ויס זה הכמות שמשודרת בהוט ויס, שחלקם ערוצים שאנחנו מכירים וחלקם ערוץ רוסי וערוץ כזה, אני לא מדבר על הרוסי הרגיל שלנו, היהודי, יש איזה ארבעה ערוצים רוסיים, יש איזה ששה ערוצי ספורט, יש כל מיני ערוצים של מיסיונרים, ערוץ ערבים ו- - -

סתיו שפיר: ובכל זאת לשאלה הספציפית ששאלתי.

<מימון שמילה: לבדוק כל ערוץ מי המממן שלו - - - אני אמרתי - - -

סתיו שפיר: לא מדובר בסתם ערוץ, מדובר בערוץ שניגש למכרזים משמעותיים ביותר בין היתר על ניהול ערוץ הכנסת, לא מדובר פה באיזה משהו שולי ש- - -

<מימון שמילה: ערוץ הכנסת אני יכול להגיד לך שבוצעה - -

סתיו שפיר: אבל שאלתי אותך שאלה ספציפית, יש לכם או אין לכם עמדה?

<מימון שמילה: - - בוצעה עמדה דקדקנית, ואני גם לא אגיד שהיו דווקא שני ערוצים אחרים שכבר עמדו על סף פסילה בגלל שלא ברור מי מחזיק בהם למעלה.

<מימון שמילה: ובסוף הוחלט שהם יישארו כי הם ערוצים מרכזיים במדינת ישראל ואם נפסול את זה אנחנו נגרום פה למשבר רציני והחלטנו להשאיר אותם, הייתי אז חבר מועצה.

<מימון שמילה: וזהו, יש גם גבול, יש דברים שגם לא ידענו, עד היום אנחנו לא יודעים.

<מימון שמילה: מי מחזיק בקצה בקצה של ערוץ 10, את יודעת?

<מימון שמילה: אני גם לא יודע.

סתיו שפיר: ועכשיו שוב אני שואלת את השאלה הספציפית.

סתיו שפיר: אני מחזירה אותך לשאלה המקורית ששאלתי.

<מימון שמילה: השאלה הספציפית, אני אומר בסוף, כרגולטור - - -

סתיו שפיר: עכשיו כשאתה יודע כי קראתי לך את הפרסומים בתקשורת מה עמדתך?

<מימון שמילה: אני אבדוק מה זה אומר המקלט מס הזה, מה ההשפעה שלו על ערוץ טלוויזיה, עד כמה משאבים צריך להשקיע בדבר כאם עלות תועלת, כמו כל דבר בחיים, אנחנו צריכים כל דבר לבדוק בעלות תועלת.

<מימון שמילה: האם נכון להשקיע ולעשות את חשיפה המידע בשביל מאן דהוא יקרא שבזמן הזה אני לא נותן מענה לציבור הרבה יותר גדול, מה עדיף?

<מימון שמילה: בסוף זה שיקולים של מנהל.

סתיו שפיר: לשאלה שאני שאלתי אותך עכשיו בכנסת?

סתיו שפיר: אתה אומר לי מה עלות תועלת של חשיפת המידע.

סתיו שפיר: שאלתי אותך שאלה, אני רוצה לקבל עליה תשובה, אני חושבת שזאת שאלה שמעניינת את הציבור ואני כנציגת ציבור שואלת את השאלה הזאת וזה מבלי להתייחס לתוכן של ערוץ כזה או אחר.

<מימון שמילה: האם מי שמחזיק כספים שלו במקלטי מס ככל שזה נכון או בכלל, נניח זה משהו פלואידי, האם מישהו שמחזיק במקלטי מס יכול להיות בעל ערוץ טלוויזיה במדינת ישראל, זאת השאלה, נכון?

<מימון שמילה: אני אבדוק מה המשמעות של להיות בעל מקלטי, זה לא ברור לי מה זה אומר הדבר הזה, יכול להיות שאין בזה כלום.

סתיו שפיר: אתה יכול לשאול גם את ראש הממשלה גם חלק מכספו הושקע בעבר במקלטי מס.

<מימון שמילה: לא הבנתי.

סתיו שפיר: לא משנה.

סתיו שפיר: נעבור לסיים עם המצגת.

<מימון שמילה: דאטה - - -

סתיו שפיר: אין מאגרי מידע.

<מימון שמילה: אין לנו מאגרים.

<מימון שמילה: בפרוייקטים נוספים של המשרד בתחום הנגשת המידע העלנו אתר אינטרנט.

<מימון שמילה: אמרתי, אתר האינטרנט שלנו היה מאוד לא ידידותי בלשון המעטה והשקנו ב- - - של שושי עם לא מעט כוחות חיצוניים באאוט סורסינג גם וגם מכוח פנימי אתר שיהיה בשורה הראשונה עם כל אתרי הממשלה.

<מימון שמילה: נושא שמאוד כואב לציבור, יש כרגע בחוק ההסדרים, אנחנו נקדם אותו גם עוד יותר, זה ייבוא של ציוד אלחוטי.

<מימון שמילה: היום, וזה דרך אגב זה מה שמעניין את הציבור, צריך לבוא ולראות מה קורה אצלנו פעמיים בשבוע, אנשים שעומדים בתור כמו ביטוח לאומי- - -

<שושי בן אהרון: אגב, זה הדף שהכי נכנסים אליו באתר.

<מימון שמילה: קנה רחפן לילד או לנכד או רצה להכניס מכשיר או סטרימר והיום המשרד לא מאשר את הכנסתו בגלל סיבות כאלה ואחרות שאני גם לא יכול לומר אותן, חלקן ביטחוניות, ואנחנו הולכים לעשות פה איזשהי רפורמה בדבר הזה ולהשקיע וגם לשקף לציבור שיידע מה הוא יכול להעביר.

<מימון שמילה: אני יכול להגיד לך שהרבה פעמים - - - בא אליי ראש אגף רישוי לפני חודש ואמר לי בוא נוציא הודעה לציבור איזה רחפן אפשר להביא למדינת ישראל.

<מימון שמילה: אני קראתי, אמרתי, תקשיב גדעון, אני מתעסק בנושא ספקטרום שש שנים בצבא לפני שהגעתי למשרד, אני לא מבין מה כתוב פה.

<מימון שמילה: נשים כזאת הודעה לציבור אז אנחנו סתם נבלבל את הציבור, הוא יבין 2.4 ג'יגה אפשר בשטח פתוח 10 - - - ואם זה 2 נקודה בתדרים של 5.8 הגבוה - - - צריך פה מהנדס שיסביר מה מותר לקנות וזה לא מדבר בשפת העם.

<מימון שמילה: גם כשיוצאים לציבור צריך להעביר לו משהו שהוא יידע להבין אותו, שיהיה לו ברור ושלא נכניס אותו לבלבול ובלבול יביא לו תסכול.

<מימון שמילה: בסוף יקנה לנכד שלו בחו"ל או ישלם על זה הרבה מאוד כסף על זמן האחזקה של הציוד ובסוף גם הנכד לא יקבל את הציוד הזה.

<מימון שמילה: דרך אגב זה אחד ממה ששפטו אותנו בבית המשפט - - - נגדנו זה היה דבר כזה.

<מימון שמילה: לא היה ברור, כן היה ברור וזה הוחזק, לא קיבל תשובה, שילם לא מעט כסף באחסנה של ציוד עד שזה שוחרר.

<מימון שמילה: אז אנחנו רוצים להעמיד לציבור מידע רלוונטי שיהיה לו מה לעשות איתו ולא בשביל להגיד ששמנו וי על חופש מידע.

סתיו שפיר: ואיפה זה נמצא?

<מימון שמילה: מה?

סתיו שפיר: המידע.

<מימון שמילה: המידע הזה הולך להעלות לאתר המשרד בימים הקרובים אחרי שנסכם בדיוק איזה ציוד יכול להכנס איזה לא.

<מימון שמילה: כרגע יש שם שני ציודים, זה מכשירי ג'י פי אס ומוצרי Wifi נדמה לי, שני דברים שהם לא משמעותיים, אנחנו הולכים להביא בשורה מאוד גדולה.

<איתי עצמון: יש סוגי מידע נוספים שאתם בוחנים במסגרת הפרוייקטים שאתם כתבתם כאן בתחום הנגשת המידע חוץ מהרשימת ציוד?

<מימון שמילה: אני אגיד לדוגמה, דוח פניות ציבור של המשרד אנחנו - - - אין כזה מידע לציבור, אנחנו מוציאים כל שנה דוח במסגרת דוח פניות הציבור, הוספנו פרק של פניות הציבור שנותן ניתוח, עושה ליגה בין חברות התקשורת, אתם רואים את חמש חברות הסלולר, כמות תלונות לפי גודל החברה, איזה סוג תלונות מתקבלות על החברות, מי חברה טובה יותר, חברה פחות.

<מימון שמילה: זה עושה מעט שיימינג לחברות אבל מצד שני מאדיר חברות שהן יותר טובות וזה מדיניות הפרסום ואין לי בעיה עם זה שגם יאמרו לי שמע, מישהו שם את השלט, משרד התקשורת קבע, אמרתי שייהנה.

<מימון שמילה: הוא קנה את זה וטוב שהציבור יידע וככה החברות מתייעלות.

סתיו שפיר: לפי מה הן נמדדות שם?

<מימון שמילה: לפי גודל החברה, פניות ציבור בכלל שמגיעות על החברה, פניות ציבור שמצאנו אותן שהן מוצדקות, כל מיני קטגוריות שאנחנו בוחנים - - -

סתיו שפיר: זמן מענה, זמן - - -

<מימון שמילה: זמן מענה זה עלינו זה לא - - - כמה זמן אנחנו מטפלים בפנייה ציבור, אנחנו גם משקפים את זה לציבור וכמה זמן - - -

סתיו שפיר: לא, זמן מענה שלהם לציבור.

<מימון שמילה: זמן המענה שלהם לציבור אני בודק אותם בדוחות רבעוניים, אני לא משקף את זה לציבור כל עוד שהן עומדות בהוראות.

<מימון שמילה: בקרוב אני שוקל לפרסם זמן מענה טלפוני כי התחלנו לעשות סקרים על הדברים הללו כדי לענות איזה חברה עונה מהר, איזה חברה עונה יותר לאט.

<מימון שמילה: כל דבר כזה עושים עם הרבה מחשבה לראות אם זה יביא תועלת, יכול לגרום לנזק, איך עושים את זה נכון כי יש - - -

סתיו שפיר: איזה נזק יכול להיות במענה?

<מימון שמילה: זמן מענה, ישימו מישהו שהוא ירים את הטלפון ויתן מענה, איתן כבל מנסה לקדם הצעה מצויינת של זמני מענה והסברתי לו שאת כל החקיקה שהוא יעשה אפשר לעקוף בשנייה אחת וישימו מישהו שירים את הטלפון, יגיד תודה ואז אתה רוצה לדבר על החובות שלך, יגידו לך תמתין אני אעביר לך את השיחה, אז ענו תוך דקה, אתה לא מקבל את המענה שאתה צריך.

<מימון שמילה: כשתהיה לנו, ויש לנו עבודה על זה במהלך 2018, מערכת CRM ידידותית יותר, יותר טובה ממה שיש לנו היום אנחנו נשקף הרבה יותר דברים שאפשר יהיה לגזור, שאנחנו צריכים לגזור מהמערכת ולהכניס אותם לאקסלים ולהוציא כל מיני דוחות.

<מימון שמילה: המערכת הבאה שלנו היא תהיה כזו, אנחנו גמרנו לאפיין אותה וזה כרגע ייצא לעבודה שבלחיצת כפתור, אני ראיתי במשרד התחבורה דברים מאוד יפים שבזמן אמת המפקחים רואים שהאוטובוס לא עצר בתחנה, זה משוקף להנהלה, אני לא יודע אם זה משוקף לציבור ואז הם יכולים לראות איזה חברה טובה יותר, מתי היא מגיעה, מתי היא עומדת בזמנים.

<מימון שמילה: אלה דברים שמאוד מעניינים את הציבור, הרבה יותר - - -

סתיו שפיר: אתה טועה לגבי העניין הזה אבל לא- - -

<מימון שמילה: הנה גם - - - מערוץ הדוברות רוצה לדבר איתי אז על זה אני צריך לרשום שהוא דיבר איתי.

<מימון שמילה: את מבינה, כאילו- - -

סתיו שפיר: אתה יודע למה התכוונתי, חבל שאתה מנסה להגחיך את השאלה כאילו מדובר במשהו לא חשוב בעיקר לאור הפרשות שנחקרות ממש בימים אלה.

<איתי עצמון: היקף אינטרסים הנבחרים - - -

סתיו שפיר: הייתי מציעה לא להגחיך את השאלות.

סתיו שפיר: לציבור יש אינטרס מאוד רחב גם בזמן הווה וגם בדיעבד לראות מה קרה בתוך פרוטוקולים שבהם נקבעו נושאים מהסוג הזה ומי היו בעלי האינטרסים, עם מי עובדי המשרד מדברים, בעיקר כשמדובר בנושאים כל כך רגישים ושוב, שנמצאים עכשיו תחת חקירות ויש המון נושאים שאני לא יכולה לשאול אתכם עליהם בגלל שהם נמצאים כרגע תחת חקירות אחרת הישיבה הייתה יכולה להיות הרבה יותר מעמיקה.

סתיו שפיר: אתה לא תוכל להשיב לי ולאור המצב הזה אני הייתי מציעה לכם ללכת באסטרטגיה של כמה שיותר שקיפות.

<מימון שמילה: זה הכיוון.

סתיו שפיר: זה לא נשמע, אני חייבת לומר, היו כמה מהדברים שאמרתם שבמילים נשמעים מאוד מאוד טוב אבל כשנכנסים לפרטים, כמו פרסומי הפרוטוקולים, כמו הדיונים הפנימיים, כמו התהליכים בפרסומי לו"ז, בסוף אמרתם, סודות מסחריים, סודות מסחריים.

סתיו שפיר: זה בסתירה.

<מימון שמילה: יש הבדל בין פרוטוקול לסיכום נכון?

סתיו שפיר: נכון.

<מימון שמילה: ואני מסכים.

<מימון שמילה: לפעמים אם ה- - -

סתיו שפיר: סיכום משקף רק את ההחלטה אני רוצה לראות את התהליך.

<מימון שמילה: אני מאוד מבקש קחי את ההחלטות של כבלים ולווין ואת תווכחי לראות שזה לא רק החלטה- - -

<איתי עצמון: אני ראיתי כמה החלטות, אני מכיר את ההחלטות.

<מימון שמילה: יש גם תקציר דיי מפורט של מה היו השיקולים, מה עלה, מה זה, באופן מזוקק.

<מימון שמילה: פרוטוקול יש בו גם הרבה רכילות, דרך אגב, שלא רלוונטית לדיון, אני חושב שזה - - -

<איתי עצמון: אולי כן ואולי לא אבל אם לא נראה את המידע לא נדע.

<איתי עצמון: יכול להיות שאתה צודק ויכול להיות שלא.

סתיו שפיר: אני לא יודעת, אולי אתם גם יושבים סביב לשולחן ושרים קומביה אבל זה ממש לא מעניין אותי מה היה שם.

סתיו שפיר: יש מחוייבות שלכם לפרסם לציבור.

סתיו שפיר: אז אם בחרתם לשבת בישיבה ו- - - יודע מה, אני יושבת פה בישיבה ואני מאוד משתדלת לא לספר הרבה בדיחות, בין היתר כי אני יודעת שהכל נמצא בפרוטוקול וזה לא מעניין את האנשים שיקראו את הפרוטוקול אחר כך, זה לא לעניין הישיבה, למרות שהייתי רוצה, יש לי כל מיני דברים להגיד.

סתיו שפיר: כשיושבים בישיבה ויודעים שדברים מתפרסמים אנשים ידברו יותר לעניין, הם ידברו על הדברים שחשובים.

סתיו שפיר: יכול להיות שאנשים שיש להם כל מיני אינטרסים שהם לא האינטרס הציבורי יעדיפו שלא לחלוק את האינטרסים האלה או ללחוץ פחות בכל מיני נקודות ועובדי המשרד יידעו שכל דבר שהם אומרים שומעים אותם.

סתיו שפיר: זה נורא חשוב גם להתנהלות.

סתיו שפיר: אפילו אם אף אחד לא יקרא בסוף את הפרוטוקול.

סתיו שפיר: אנשים שיושבים שם ויודעים שמסתכלים עליהם וצופים בהם יתנהגו יותר בשירות הציבור מאשר בדרך כלל.

סתיו שפיר: ככה זה עובד.

סתיו שפיר: אז זה שיש שם רכילות או בדיחות או שירי מקהלה זה לא מה שמעניין אותי, זה לא תירוץ.

סתיו שפיר: הבהרתי את הנקודה?

<מימון שמילה: הבהרת.

סתיו שפיר: אתה מסכים איתה?

<מימון שמילה: כן.

סתיו שפיר: אז מעכשיו הפרוטוקולים יפורסמו?

<מימון שמילה: לא.

סתיו שפיר: אז מה זה עזר לי שהסכמת עם הנקודה.

<מימון שמילה: כי את אומרת שמה לעשות היום הפרוטוקול כן יש בו שירי קומביה אמרת, יש.

<מימון שמילה: יש בו סודות מסחריים - - -

סתיו שפיר: לא דיברתי באמת ספציפית על שירי קומביה לא על סודות מסחריים.

סתיו שפיר: סודות מסחריים אתם יכולים, אני שוב חוזרת, אתם יכולים להשחיר אותם, זה רק חלק מהפרוטוקול זה לא כולו, בסדר, יכולים- - -

<מימון שמילה: אני לא מתכוון להיות חשוף ל- - -

סתיו שפיר: וזה רק חלק ממנו, זה לא הכל.

סתיו שפיר: את כל היתר אנחנו רוצים לראות.

<מימון שמילה: אני באמת מזמין, אני אבקש מיפעת שתעביר אלייך אישית כדי שזה לא ייצא ויתפזר כדי שתראי מה יש בפרוטוקולים ותגידי - - - אתה צודק או - - -

<איתי עצמון: ממה שלי יצא לראות בהחלט יש שם דברים שיכולים לעניין את הציבור ושראוי שיפורסמו.

<איתי עצמון: אני יכול להגיד לך ממה שאני עיינתי באופן אישי בהקשרי עבודה אחרים.

<מימון שמילה: אוקיי.

סתיו שפיר: ומדובר לא רק בדיונים של המועצה מדובר בדיונים גם פנימיים של המשרד.

סתיו שפיר: אתם יכולים לשתף אותנו ואנחנו נשב ונדבר על זה ונראה מה אפשר ומה אי אפשר.

סתיו שפיר: אני יכולה להגיד לך מראש שמניסיוני והניסיון הציבורי עם פרוטוקולים בסוף ההיקף של הסודות המסחריים יהיה מסוים ואת כל היתר מאוד חשוב לראות.

סתיו שפיר: ושוב, זה מקרין גם על ההתנהלות תוך כדי ישיבה, זה לא פחות חשוב.

סתיו שפיר: רצית להעיר הערה?

<מיכל פנט פלג: כן.

<מיכל פנט פלג: שמי מיכל פנט פלג מנשים עושות שלום.

<מיכל פנט פלג: בעקבות המשבר שהיה במשרד והחקירות שמתנהלות לגביו ולגבי אנשים במשרד אפשר היה לצפות שמשרד התקשורת יעשה מהפך בעניין הזה ויחשוף יותר מהשיחות שלו ומהדיונים שלו עם החברות הפרטיות ולא ימשיך במסורת שהייתה עד אז שבגינה קרה מה שקרה, אותו משבר.

<מיכל פנט פלג: זאת אומרת ברור לגמרי שיש פה אינטרסים מאוד חשובים, אינטרסים של בעלי שליטה בחברות הפרטיות ובערוצים וצריך לחשוף מה שיותר מזה.

<מיכל פנט פלג: ואז, כמו שאומרת יושבת ראש הוועדה ממילא אנשים יזהרו ולא ייכנסו לבורות, איך אומרים, חכם לא נכנס לבורות שהפיקח נכנס אליהם.

<מיכל פנט פלג: אני רוצה גם לשבח אותך, סתיו שפיר, על העבודה הכל כך חשובה שאת עושה בעניין הזה של השקיפות שראיתי גם במכתב ששלחת לשרים אתמול או שלשלום שנשלח אלינו לגבי דוחות ההתקשרויות הרבעוניים.

<מיכל פנט פלג: אני לא יודעת אם הדוחות שלכם מתפרסמים- - -

<מימון שמילה: פרסמו את כולם.

סתיו שפיר: פרסמו.

<מיכל פנט פלג: הדברים האלה מאוד חשובים ופרסום של הדברים האלה, איך אומרים, השמש מנקה את ה- - -

סתיו שפיר: אור השמש הוא חומר החיטוי הטוב ביותר.

<מיכל פנט פלג: לא יהיו מקרים כאלה ולא נצטרך לשמוע בתקשורת על משרד התקשורת וגם על משרדים אחרים שדברים מתנהלים בהם ב- - - זה מאוד חשוב.

<מיכל פנט פלג: דבר אחרון, אם אפשר, הממונה על חופש המידע להשתמש מה שפחות בשיקולי ביטחון.

<מיכל פנט פלג: יש לנו המון שיקולי ביטחון בארץ הזו אבל אם אפשר לא להשתמש בהם לפעמים כעלה תאנה לאי רצון לחשוף מידע.

<מוניר קזמל: עד עכשיו לא השתמשתי.

<מיכל פנט פלג: אוקיי מצויין, אתה עובד רק חודשיים - - -

<מימון שמילה: כשהוא משתמש בשיקולי ביטחון אז יש גורם ביטחוני שהוא גורם מנחה אותנו, שירות ביטחון כלכלי, אנחנו נועצים בו לפני שאנחנו משתמשים.

<מימון שמילה: לא הוא יקח החלטה שהיא ביטחונית או לא ביטחונית והוא - - -

<מיכל פנט פלג: אתם פונים אליו בקשר לכל בקשת מידע?

<מימון שמילה: כל מה שנראה לנו שקשור לביטחון אנחנו אומרים לו.

<מיכל פנט פלג: אז אין לי ספק שאם עד עכשיו לא השתמשת לא תשתמש גם להבא.

<מימון שמילה: אנחנו משתמשים אז אני יכול להגיד שמשתמשים.

סתיו שפיר: תודה רבה, תודה ובאמת אני חייבת לברך את נשים עושות שלום שמגיעות כל שבוע לישיבות הכנסת, לפעמים נמצאות במליאה יותר נשים עושות שלום מאשר חברי כנסת וצופות ומשתתפות בדיונים ומעורבות וזה פשוט נפלא לראות, ממש אזרחות למופת.

סתיו שפיר: שאלה אחרונה, אני מסתכלת על האתר שלכם על פירוט השמות של בעלי התפקידים ואני רואה שהם פשוט לא מעודכנים.

סתיו שפיר: מהמנכ"ל שכבר איננו המנכ"ל, ראש מטה השר שאיננו - - -

<מימון שמילה: זה האתר הישן?

סתיו שפיר: זה האתר שמגיעים אליו.

<שושי בן אהרון: אני אמרתי ששני אתרים עדיין באוויר כי לא העברנו עדיין את כל המידע, אנחנו ממש בסוף.

<שושי בן אהרון: האתר כרגע מעודכן, אני לא יודעת על מה אתם מסתכלים אבל אתר החדש - - - זה הישן.

<שושי בן אהרון: וגם כתוב למעלה - - -

<מימון שמילה: אפשר לעבור לחדש דרך פופ אפ כזה - - -

<שושי בן אהרון: בישן יש קישור וגם כתוב למעלה שכל המידע מעודכן באתר החדש.

<איתי עצמון: ובאתר החדש יש רשימה שמית של בעלי התפקידים המעודכנת?

<שושי בן אהרון: יש את כל היחידות ובכל יחידה כתוב אנשי קשר ואת - - -

סתיו שפיר: עם השמות של בעלי התפקידים.

<שושי בן אהרון: כן.

סתיו שפיר: טוב.

סתיו שפיר: איך מוצאים את האתר החדש.

<שושי בן אהרון: יש קישור למעלה באתר הישן.

<מימון שמילה: תסתכלו למעלה איפה שרץ הפופ אפ.

סתיו שפיר: זה זה?

<שושי בן אהרון: כן, זה האתר החדש.

סתיו שפיר: איפה מוצאים את בעלי התפקידים?

סתיו שפיר: אני לא מוצאת פה את ה- - - אה הנה, אוקיי, יפה.

סתיו שפיר: אנחנו נסכם את הדיון.

סתיו שפיר: קודם כל אני רוצה להודות לכם על ההשתתפות וגם לאחל לכם הרבה בהצלחה וגם שיהיו לך לפעמים קצת יותר שעות שינה ושתאיישו במהרה את התפקידים מאחר ודיחוי של יותר משנה באיוש תפקידים זה בלתי נתפס.

סתיו שפיר: עד כמה שזה יכול להתפרש כחסכוני בכסף וקצת צחקנו על זה אבל בסופו של דבר המטרה היא לא לחסוך על תפקידים אלא שאנשים ימלאו את עבודתם.

סתיו שפיר: אני בטוחה שיש עוד כמה משרדים שראש הממשלה היה מוכן לקחת על עצמו למלא את כל תפקידי המשרדים ואז אולי היה אפשר לחסוך בעלויות של פקידים אבל אנחנו לא רוצים להגיע למצב כזה.

סתיו שפיר: בהמשך להתחייבות שלך, המנכ"ל בפועל, נבקש לקבל עדכון על פרסום ממנה המנכ"ל ועל העלאתם לאתר האינטרנט של המשרד עד סוף חודש פברואר, של המנכ"ל ושל השר.

סתיו שפיר: הוועדה תבקש לקבל פירוט פניות חופש מידע שדחיתם אותן בגלל שהמידע לא קיים וגם פרסום של כל התשובות לבקשות חופש מידע שכבר העמדתם או ששלחתם לפונה בכל התחומים שבהם פנו אליכם על השנתיים האחרונות.

סתיו שפיר: הוועדה סבורה כי לאור רגישות פעולתו של המשרד כרגולטור שכל החלטה שמתקבלת על ידו היא בעלת השפעה כלכלית עצומה על הציבור ועל בעלי האינטרסים הרי שקיימת חשיבות רבה לפרסום הנתונים הנוגעים למפגשים ושיחות של אנשי המשרד עם הגורמים המפוקחים ובעלי האינטרס.

סתיו שפיר: וכמו כן גם לנוהל ברור של עם מי אפשר לדבר ואיך מתועדות השיחות בין עובדי המשרד לבינם, מתועדות ומפורסמות לציבור.

סתיו שפיר: הוועדה מצרה על כך שהדבר לא נעשה ולדעתה יש לפרסם נתונים אלו, בפרט פרוטוקולים מישיבות שנערכות עם בעלי האינטרסים תוך השמטת סודות מסחריים ככל שנדרש.

סתיו שפיר: הוועדה תבקש לקבל לידה ולעיונה פרוטוקולים מישיבות שפרסומן נמנע בשל שיקולי סודות מסחריים על מנת שתתאפשר בחינה של מדיניות השחרת הנתונים.

סתיו שפיר: כמו כן נבקש שהמשרד יפרסם את המדיניות לגבי המשמעויות השונות, לרבות היכולת לראות בכך שיקול למתן אישורים שונים שיש לכך שהשליטה בערוצי טלוויזיה שונים נעשית על ידי חברות הרשומות במקלטי מס.

סתיו שפיר: ונבקש לקבל נתונים על תעריף לשעה שניתן ליועצים שונים שאיתם התקשר המשרד בשנתיים האחרונות 2017-2016.

סתיו שפיר: חוץ מזה אני מאחלת וגם בעיקר לממונה על חופש מידע שנכנס המון בהצלחה, אנחנו גם עומדים כאן לרשותך ועובדים עם כל הממונים על חופש מידע במשרדים איפה שניתן.

סתיו שפיר: גם איפה שיש דילמות איך להנגיש מידע, איך להוציא אותו לרשות הציבור, אנחנו בשיתוף עם ארגוני החברה האזרחית מאוד נשמח לסייע בכך, שיהיה לכולכם בהצלחה.

סתיו שפיר: תודה רבה.